Λονδίνο: Το αδιαχώρητο στους δρόμους την πρώτη νύχτα «Ελευθερίας», Η ΚΑΘΗΜΕΡΙΝΗ, kathimerini.com.cy\n13 ΑΠΡΙΛΙΟΥ 2021 - 13:58\nΠανηγυρική ήταν η διάθεση στους δρόμους του Λονδίνου το βράδυ της Δευτέρας. Χιλιάδες άνθρωποι συγκεντρώθηκαν έξω από τις παμπ για να γιορτάσουν την πρώτη τους έξοδο έπειτα από 97 ημέρες, καθώς τα μέτρα περιορισμού χαλάρωσαν χθες με εντολή του πρωθυπουργού Μπόρις Τζόνσον.\nΚαταστήματα, κομμωτήρια, γυμναστήρια και ζωολογικοί κήποι ήταν μεταξύ των επιχειρήσεων που άνοιξαν στην Αγγλία ενώ στη Βόρεια Ιρλανδία ήρθη η διαταγή «μένουμε σπίτι» και στη Σκωτία και την Ουαλία κάποια από τα μέτρα επίσης χαλάρωσαν\n«Παντού όλοι οι δρόμοι είναι γεμάτοι με κόσμο, είναι σαν μια γιορτή», δήλωσε στο BBC ένας κάτοικος Λονδίνου.\n«Πραγματικά η αίσθηση είναι τόσο υπέροχη, νομίζεις ότι έχεις βγει από τη φυλακή», πρόσθεσε ένας άλλος.\nΜία γυναίκα που έχει ζήσει στο Σόχο για 15 χρόνια έκανε λόγο για «εκπληκτική ατμόσφαιρα». «Είναι τόσο τέλειο να βλέπεις τον κόσμο έξω, να έχεις ζωή γύρω σου, μου είχε λείψει τόσο πολύ», είπε.\nΤο τοπικό συμβούλιο του Ουέστμινστερ ανέφερε ότι είχε ενημερωθεί για «μεμονωμένα περιστατικά συνωστισμού» και πρόσθεσε ότι συνεργάζεται με τις επιχειρήσεις για να τις βοηθήσει να λειτουργήσουν με ασφάλεια.\nΌσο για τα συναισθήματα των θαμώνων αυτά ήταν αντιφατικά. Ορισμένοι αισθάνθηκαν άβολα λόγω του συνωστισμού για πρώτη φορά μετά από μήνες. Άλλοι είπαν ότι καλωσόρισαν τα πλήθη και δεν ανησυχούσαν για τη μετάδοση του ιού.\nΟρισμένοι από αυτούς μάλιστα ανέφεραν ότι είχαν ήδη κάνει το εμβόλιο ενώ κάποιοι είχαν υποβληθεί σε rapid test προληπτικά προσθέτοντας ότι η συγκέντρωση σε εξωτερικούς χώρους περιόριζε από μόνη της τον κίνδυνο εξάπλωσης.\nΣημειώνεται πάντως ότι τη Δευτέρα καταγράφηκε ο υψηλότερος αριθμός νέων κρουσμάτων που έχει σημειωθεί στη Βρετανία από την 1η Απριλίου, ενώ ειδικοί προειδοποιούν ότι τυχόν πρόωρη χαλάρωση των περιοριστικών μέτρων σε υπερβολικό βαθμό μπορεί να φέρει τη Βρετανία στη θέση της Χιλής, όπου ο εκτεταμένος εμβολιασμός οδήγησε σε υπέρ το δέον χαλάρωση με αποτέλεσμα τώρα νέο λόκνταουν.


Έπινα χυμό ντομάτας για δυο μήνες και δείτε τι μου συνέβη - "Τα πάντα ρει"\nHome / BEST OF INTERNET / Έπινα χυμό ντομάτας για δυο μήνες και δείτε τι μου συνέβη\nΈπινα χυμό ντομάτας για δυο μήνες και δείτε τι μου συνέβη\nΈνα πείραμα που αξίζει να το δοκιμάσετε...κυρίως αν σας αρέσει το Virgin Bloody Mary.\nκατακόκκινη και ζουμερή η ντομάτα πρωταγωνιστεί στη διατροφή και προσθέτει νοστιμιά στα περισσότερα από τα αγαπημένα μας πιάτα. Εκτός όμως από γεύση η ντομάτα είναι ένα πολύτιμο τρόφιμο για την υγεία με σημαντικά οφέλη. Το ευχάριστο είναι ότι μπορούμε να την απολαύσουμε με ποικίλους τρόπους και ένας από αυτούς είναι η κατανάλωση της ως χυμός. Έτσι σκεπτόμενη τις τόσες πολλές ιδιότητες της ντομάτας, αποφάσισα να πίνω ντοματοχυμό για ένα μήνα, ώστε να διαπιστώσω αν πραγματικά με ωφέλησε σε κάτι. Θέλετε να δείτε το μου συνέβη;\nΗ αλήθεια είναι ότι το συγκεκριμένη πείραμα δεν με δυσκόλεψε πάρα πολύ, αφού αν και δεν τρελαινόμουν με την ιδέα να πίνω χυμό ντομάτας, τελικά μου άρεσε και πρόσθεσα λίγο ταμπάσκο για να πάρει μια πιο πικάντικη γεύση. Έτσι άρχισα να πίνω κάθε μέρα χυμό από φρέσκες ντομάτες, όχι του εμπορίου. Περνώντας ο καιρός συνειδητοποίησα ότι μου προκαλούσε κορεσμό, με αποτέλεσμα να μειώσω τα τσιμπολογήματα κατά τη διάρκεια της ημέρας. Αυτό συνέβη γιατί η ντομάτα είναι πλούσια σε φυτικές ίνες, μια μεγάλη παρέχει περίπου 2 γραμμάρια φυτικών ινών, περίπου το 7% της μέση ημερήσιας πρόσληψης. Και όπως είναι γνωστό η κατανάλωση φυτικών ινών αποτελεί τον καλύτερο σύμμαχο κατά τη διάρκεια μιας δίαιτας λόγω της ικανότητας να μας χορταίνει.\nΌμως τα οφέλη δεν σταμάτησαν εδώ. Η καθημερινή κατανάλωση του χυμού ντομάτας συνέβαλε στην καλύτερη λειτουργία του εντέρου μου. Εκατομμύρια άνθρωποι σε όλο τον κόσμο παρουσιάζουν εντερικές δυσλειτουργίες που τους ταλαιπωρούν για χρόνια. Η κατανάλωση τροφίμων πλούσια σε φυτικές ίνες, όπως η ντομάτα, προστατεύουν από τη δυσκοιλιότητα, βελτιώνουν τις εντερικές διαταραχές και ρυθμίζουν την πέψη. Ένα ακόμη όφελος που παρατήρησα με το ντομτατοχυμό, ήταν ότι άρχισα να πίνω περισσότερα υγρά και να κρατάω το σώμα μου ενυδατωμένο. Ο χυμός ντομάτας είναι μια καλή εναλλακτική για όσους δεν πίνουν, όπως εμένα, πολύ νερό.\nΤελειώνοντας το πείραμα, αποφάσισα να ανέβω στη ζυγαριά μου για να δω αν είχα κάποιο αποτέλεσμα στα κιλά. Και όντως είχα χάσει ένα κιλό. Δεδομένου ότι δεν έκανα δίαιτα, ήταν μια πολύ ευχάριστη έκπληξη. Σίγουρα τα οφέλη της ντομάτας είναι πάρα πολλά και έχουν διεξαχθεί πολυάριθμες μελέτες για να αποδείξουν την αποτελεσματικότητα τας. Σε αυτό το άρθρο απλά σας παρέθεσα μια προσωπική εμπειρία για όσα είδα πίνοντας ντοματοχυμό για δυο μήνες. Και κλείνοντας θέλω να προσθέσω ότι καταναλώνοντας χυμό, ωμή ή μαγειρεμένη ντομάτα συμβάλετε στην καλή υγεία και στην ευεξία.\nΈπινα χυμό ντομάτας για δυο μήνες και δείτε τι μου συνέβη Reviewed by Τα πάντα ρεί on Απριλίου 18, 2018 Rating: 5


H Lady Gaga σε ταινία μαζί με τον Μπραντ Πιτ - Τα Μαυρόσκυλα\nΣύμφωνα με αποκλειστικές πληροφορίες του Collider.\nby Mavroskyla Team 23 Νοεμβρίου 2020, 4:49 μμ 157 Views\nH Lady Gaga θα εμφανιστεί στο πλευρό του Μπραντ Πιτ σύμφωνα με αποκλειστικό δημοσίευμα του Collider. Όπως αναφέρεται, η Lady Gaga φέρεται να έχει ήδη υπογράψει με τη Sony Pictures Entertainment.\nΟ λόγος για την ταινία δράσης Bullet Train σε σκηνοθεσία Ντέιβιντ Λιτς και σενάριο Ζακ Όλκεβιτς.\nΤο φιλμ βασίζεται στο ιαπωνικό μυθιστόρημα του Κόταρο Ισάκα, Maria Beetle.\nH πλοκή ακολουθεί πέντε δολοφόνους μέσα σε ένα τρένο που ταξιδεύει με μεγάλη ταχύτητα από το Τόκιο στο Μοριόκα με μόλις πέντε στάσεις μέχρι τον τελικό προορισμό.\nΜέχρι στιγμής δεν έχουν γίνει γνωστές πληροφορίες σχετικά με τον ρόλο που θα αναλάβει η διάσημη ποπ σταρ.\nΣύμφωνα ωστόσο με πηγές που επικαλείται το Collider, η Lady Gaga δεν θα έχει πρωταγωνιστικό ρόλο.\nΣτην ταινία συμμετέχουν ακόμα οι Τζόι Κινγκ, Άαρον Τέιλορ, Μάικλ Σάνον και άλλοι.\nΠροηγούμενο άρθρο Ο Φρέντι Κρούγκερ έρχεται να στοιχειώσει το «Stranger Things»\nΕπόμενο Άρθρο Σας έχει λείψει η βαβούρα του γραφείου λόγω καραντίνας; Μια ιστοσελίδα σας τη φέρνει… σπίτι


Υπολογιστές – Εκπαιδευτήρια Πνoή Αγάπης Αργυροκάστρου\nHome Προετοιμασία για το μέλλον Υπολογιστές\nΣτο πλήρως εξοπλισμένο εργαστήριο πληροφορικής,σχεδόν ο κάθε μαθητής χρησιμοποιεί τον δικό του υπολογιστή. Αξιοποιείται πληθώρα λογισμικών, που έχουν διατεθεί από το Παιδαγωγικό Ινστιτούτο ως υποστηρικτικό υλικό για τα μαθήματα.\nΣτις δύο πρώτες τάξεις…\n…η προσέγγιση είναι παιγνιώδης και δίνεται βάση στην εξοικείωση με τον υπολογιστή και στις εκπαιδευτικές-μορφωτικές δυνατότητες που προσφέρει. Αυτό πετυχαίνεται με τη βοήθεια εκπαιδευτικών λογισμικών, που με στοχευμένες μεθόδους επιτρέπουν στους μαθητές να προσεγγίσουν με σωστό τρόπο τις δυνατότητες του Η/Υ και της τεχνολογίας των επικοινωνιών γενικότερα.\nΣτις επόμενες τάξεις…\n…υπάρχει συστηματικότερη εξέταση και εκμάθηση προγραμμάτων που είναι ήδη απαραίτητα στην καθημερινή ζωή των μαθητών αλλά και των ενηλίκων. Έτσι, στις επόμενες τάξεις γίνονται κτήμα των μαθητών μας νέα αντικείμενα πληροφορικής.\nΕξόρμηση Αγάπης στα Τίρανα-Δυρράχιο\nΧριστουγεννιάτικη πρόσκληση 2018\nΕπίσκεψη αγάπης στους Αγ. Σαράντα\nΕξετάσεις Πληροφορικής 8 Δεκεμβρίου 2018\nΓιορτή Αγίων 2018\nΦωτογραφίες από την κατασκήνωση 2018 (Περίοδος Αγοριών)\nHome 1 4 (7,029)\nΕννιάχρονο Σχολείο Αργυροκάστρου «Πνοή Αγάπης» (6,162)\nShkolla Nëntëvjeçare <br/> «Frymë Dashurie», Gjirokastër (5,121)\nΝine-year school of Gjirokaster «Breath of Love» (4,724)\nHapja e Gjimnazit “Fryme Dashurie” Gjirokastër (3,860)


ΚΑΠΝΙΖΕ ΜΑ ΤΟΥΛΑΧΙΣΤΟ ΧΑΜΟΓΕΛΑ! - Καθολική Αρχιεπισκοπή Νάξου-Τήνου-Μυκόνου-Άνδρου και Μητρόπολη παντός Αιγαίου\nΚΑΠΝΙΖΕ ΜΑ ΤΟΥΛΑΧΙΣΤΟ ΧΑΜΟΓΕΛΑ!\nΟ Χαρίλαος, θυρωρός της πολυκατοικίας που έμενα, ήταν ένας άνθρωπος ντόμπρος. Ότιέβλεπεςσ’ εκείνον, αυτός ήταν. Αυτόπουέλεγε, αυτόκαιέκανε. Αυτόπουέκανε ήταναδιαπραγμάτευτο. Έναςάνθρωπος ασυζήτητος, αμετακίνητος.\nΣτην αρχή κάθε Τεσσαρακοστής αλλά και στην περίοδο του Δεκαπενταύγουστου, προτείνεται νηστεία. Μια νηστεία που θα μπορούσε να είναι ακόμη και το ριζικό σταμάτημα του καπνίσματος για ένα δεινό καπνιστή\n“Νηστεία – επαναλάμβανε – νηστεία – Κανένα πια τσιγάρο, όχι πια κάπνισμα”. Η γυναίκα του, που το γνώριζε καλά, τον άκουγε, αλλά μέσα της γελούσε.\nΆρχιζε η αποφασιστική και αυστηρή Τεσσαρακοστή.\nΜετά από μερικές ημέρες εντυπωσιακής τήρησης της υπόσχεσης, η όψη του φίλου μας που νήστευε άρχισε να φαίνεται μελαγχολική, το πρόσωπό του γινόταν όλο και πιο σκοτεινό, οι αντιδράσεις τους επίσης νευρικές και περίεργες. Όλα αυτά γινόταν μια αληθινή μετάνοια για τη σύζυγο και τα παιδιά του.\nΚάποια στιγμή η φρόνιμη και υπομονετική σύζυγος δεν άντεξε και του λέει: «Χαρίλαε, αγάπη μου, κάπνιζε, αλλά τουλάχιστο χαμογέλα, κάνει καλό σε σένα και σε μας και σίγουρα αρέσει στο Θεό”.\nΜια όμορφη και συνετή προτροπή. Η πιο αληθινή και αρεστή μετάνοια και νηστεία, στο Θεό, είναι ο κόπος που καταβάλουμε να δημιουργήσουμε μία ειρηνική και γαλήνια σχέση φιλίας με όποιο βρίσκεται δίπλα μας.


Η Κινητή Μονάδα Μαστογράφου στο δήμο Μινώα Πεδιάδας - Down Time\nHome / γυναίκες / κρήτη / υγεία / Η Κινητή Μονάδα Μαστογράφου στο δήμο Μινώα Πεδιάδας\nΗ Κινητή Μονάδα Μαστογράφου στο δήμο Μινώα Πεδιάδας\n10:48:00 μ.μ. γυναίκες , κρήτη , υγεία Edit\nΣτο δήμο Μινώα-Πεδιάδας θα προσφέρει δωρεάν το επόμενο τετραήμερο τις πολύτιμες ιατρικές υπηρεσίες της, η Κινητή Μονάδα Μαστογράφου της Περιφέρειας Κρήτης.\nΥπενθυμίζεται ότι μέχρι τώρα από την Κινητή Μονάδα της Περιφέρειας Κρήτης, έχουν υποβληθεί σε μαστογραφίες χιλιάδες γυναίκες εντός και εκτός Κρήτης. Πολλές μάλιστα εξ αυτών, αν και σε μεγάλη ηλικία, έκαναν μαστογραφία για πρώτη φορά στη ζωή τους, έστω και αν η σχετική εξέταση επιβάλλεται μετά την ηλικία των 40 ετών. Ωστόσο η συγκεκριμένη εξέταση κρίνεται επιβεβλημένη και για τις γυναίκες κάτω των 40 ετών, όταν υπάρχει ιστορικό καρκίνου του μαστού στην οικογένειά τους. Ο γενικός κανόνας είναι οι γυναίκες από μικρή ηλικία κιόλας να μάθουν τη ψηλάφηση του μαστού, που είναι μέρος του σώματος τους και κομμάτι του εαυτού τους, τονίζουν οι γιατροί της Κινητής Μονάδας. «Πρέπει να μπει στη καθημερινότητα των γυναικών και να μην τρομάζουν. Δεν είναι ακόμα στην κουλτούρα μα, αλλά πρέπει να γίνει μέρος της» αναφέρουν χαρακτηριστικά οι γιατροί.\nΗ Κινητή Μονάδα Μαστογράφου στο δήμο Μινώα Πεδιάδας Reviewed by Down Time on 10:48:00 μ.μ. Rating: 5


Πετρέλαιο: Πετρελαϊκές εγκαταστάσεις στα Ηνωμένα Αραβικά Εμιράτα "στοχεύουν" οι Χούτι! - Ειδήσεις\nNewsit / Κόσμος / Πετρέλαιο: Πετρελαϊκές εγκαταστάσεις στα Ηνωμένα Αραβικά Εμιράτα «στοχεύουν» οι Χούτι!\nΠετρέλαιο: Πετρελαϊκές εγκαταστάσεις στα Ηνωμένα Αραβικά Εμιράτα «στοχεύουν» οι Χούτι!\nΔημοσιεύθηκε: 18.09.2019 | 19:45\nΟι αντάρτες Χούτι της Υεμένης απειλούν με επιθέσεις εναντίον πετρελαϊκών στόχων στα Ηνωμένα Αραβικά Εμιράτα.\nΟι Χούτι, που ισχυρίζονται ότι βρίσκονται πίσω από την επίθεση του περασμένου Σαββατοκύριακου σε εγκαταστάσεις πετρελαίου της Σαουδικής Αραβίας, υποστήριξαν την Τετάρτη (18.9.2019) ότι έχουν καταγράψει δεκάδες εγκαταστάσεις στα Ηνωμένα Αραβικά Εμιράτα ως πιθανούς στόχους.\nΠΕΤΡΕΛΑΪΚΕΣ ΕΓΚΑΤΑΣΤΑΣΕΙΣ ΕΠΙΘΕΣΗ


NYT: Τι σημαίνει η αναγνώριση της γενοκτονίας των Αρμενίων | Moneyreview.gr\nΚόσμος Σάββατο 24/04/2021, 21:46 NEWSROOM\nΚΟΣΜΟΣ «ΡΑΠΙΣΜΑ ΣΤΟΝ ΕΡΝΤΟΓΑΝ»\nΓιατί ο Μπάιντεν έκανε αυτό που είχαν αποφύγει οι προκάτοχοί του\n24 Απριλίου, 2021 Σα 24/04/2021, 21:46\nΜε τον κίνδυνο να εξοργίσει την Τουρκία ο Τζο Μπάιντεν αποφάσισε να αναγνωρίσει ότι η εξόντωση 1,5 εκατ. Αρμενίων από Τούρκους πριν από περισσότερο από έναν αιώνα ήταν το πιο φρικαλέο έγκλημα όλων: γενοκτονία.\nΑυτό αναφέρουν σε άρθρο τους οι NYT και εξηγούν πώς φτάσαμε στην αναγνώριση και ποια η σημασία της.\nΟ Μπάιντεν ουσιαστικά σπάει τη γραμμή της αμερικανικής εξωτερικής πολιτικής των προκατόχων του, που δεν ήθελαν αν τραβήξουν το σχοινί στις σχέσεις με την Τουρκία, έναν σύμμαχο του ΝΑΤΟ και μία χώρα στρατηγικής σημασίας ανάμεσα στην Ευρώπη και τη Μέση Ανατολή, σχολιάζουν οι NYT και προσθέτουν: «Φέρει τεράστιο συμβολικό βάρος, εξισώνοντας τη βία κατά των Αρμενίων με τα εγκλήματα των Ναζί». Σημειώνουν δε ότι πρόκειται για «ένα ηθικό ράπισμα στον πρόεδρο Ταγίπ Ερντογάν».\nΌπως αναφέρεται στο άρθρο η άρνηση της γενοκτονίας είναι «βαθιά ριζωμένη» τουρκική κοινωνία. Συγγραφείς που έχουν τολμήσει να χρησιμοποιήσουν τον όρο έχουν εκδιωχθεί στη βάση του Άρθρου 301 του ποινικού κώδικα που απαγορεύει την «υποτίμηση της τουρκικότητας». Η άρνηση μαθαίνεται σε νεαρή ηλικία, με τα σχολικά βιβλία να αποκαλούν τα περί γενοκτονίας ψεύδη και να περιγράφουν τους Αρμενίους ως προδότες και τις πράξεις των Οθωμανών εναντίον τους ως αναγκαίες.\nΌμως άρνηση χαρακτήριζε έως τώρα και τους Αμερικανούς προέδρους τουλάχιστον στις επίσημες διακηρύξεις τους. Κάποιοι έφτασαν κοντά. Ο Ρόναλντ Ρέιγκαν το 1981 είχε χρησιμοποιήσει τον όρο σε μία ομιλία, αλλά είχε μείνει εκεί. Στις κυβερνήσεις Ομπάμα και Τραμπ υπήρχαν σκέψεις, αλλά δεν προχώρησαν. Τι άλλαξε; Η δυσφορία στις ΗΠΑ έναντι της Άγκυρας έχει αυξηθεί και είναι διακομματική, σημειώνουν οι NYT. Οι προκλήσεις απέναντι σε άλλα μέλη του ΝΑΤΟ και κυρίως η αγορά των ρωσικών S400 και η προσέγγιση με τον Πούτιν έχουν οδηγήσει σε βαρομετρικό χαμηλό τις σχέσεις των δύο χωρών.\nΓενοκτονία Αρμενίων ΗΠΑ Τουρκία Τζο Μπάιντεν Ρετζέπ Ταγίπ Ερντογάν


Κι εγένετο black list στο διαδικτυακό στοίχημα ~ ΠΡΑΚΤΟΡΕΙΟ ΟΠΑΠ -ΣΕΠΠΠ ΓΕΩΡΓΙΟΥ\n7/30/2013 02:38:00 μ.μ. ΠΡΑΚΤΟΡΕΙΟ ΟΠΑΠ - ΣΕΠΠΠ ΓΕΩΡΓΙΟΥ No comments\nΑλληλούια! Όπως μας πληροφορεί το forum του Infobeto, η Επιτροπή Εποπτείας και Ελέγχου Παιγνίων συνέταξε τον κατάλογο με τους ιστότοπους παροχής υπηρεσιών διαδικτυακού στοιχήματος και τυχερών παιχνιδιών στο διαδίκτυο, οι οποίοι δεν έχουν λάβει την προβλεπόμενη άδεια.\nΗ περιβόητη λοιπόν black list είναι έτοιμη προς ανακοίνωση, όπως μας ενημερώνει η δοκιμαστική (beta) έκδοση της ιστοσελίδας της ίδιας της Ε.Ε.Ε.Π. που όμως ακόμα δε φανερώνει τους 402 ιστότοπους. Πάντως σύμφωνα με την Ε.Ε.Ε.Π. η μαύρη λίστα βρίσκεται ήδη στα χέρια των πάροχων ίντερνετ, προκειμένου να προχωρήσουν σε φραγή των ιστότοπων. Ήδη απλώνουν το συρματόπλεγμα κι αλίμονο σε εκείνους που θα προσπαθήσουν να το πηδήξουν…\nΜε τα μέχρι στιγμής δεδομένα υποθέτω πως είναι θέμα ημερών να γίνει η πλήρης αποκάλυψη της black list. Καθώς έχω σημαντικότερα πράγματα με τα οποία θα ασχοληθώ, σας προτρέπω να παρακολουθείτε τη συζήτηση στο forum του Infobeto, όπου πιθανολογώ πως θα υπάρξει άμεση ενημέρωση από το πρώτο λεπτό που θα γίνουν τα αποκαλυπτήρια. Με βάση την ενημέρωση που παρέχουν οι διαχειριστές του Infobeto, διαβάζουμε πως οι 24 εταιρίες στοιχήματος με προσωρινή άδεια ΔΕΝ περιλαμβάνονται στη μαύρη λίστα, ενώ ενδεικτικά απουσιάζουν επίσης οι Bet365 κι ο StoixiMan. Αυτά αναφέρουν οι μέχρι τώρα συζητήσεις στο φόρουμ. Εν καιρώ θα δούμε αν θα συναντήσουμε μεγάλες εταιρίες όπως τη Betfair ή τη William Hill, ή αν η blacklist θα περιοριστεί σε ιστότοπους διαδικτυακού τζόγου που δεν τους ξέρει ούτε η μάνα τους.\nΕδώ η black list του Βελγίου μετά βίας ξεπερνά τις 60.\nΤι σημαίνει black list στο διαδικτυακό στοίχημα;\nΕάν για πρώτη φορά διαβάζετε για αυτήν την εξέλιξη παρόλο που ασχολείστε με το στοίχημα, έχετε χάσει αρκετά επεισόδια αλλά ακόμα έχουμε πολύ δρόμο μέχρι την ολοκλήρωση του σήριαλ, οπότε προλαβαίνετε να κάνετε ένα catch up με τις εξελίξεις. Αυτές έχουν να κάνουν κυρίως με τη νομοθεσία του διαδικτυακού στοιχήματος στην Ελλάδα. Αφού διαβάσετε στο σύνδεσμο που σας παραπέμπω μια περίληψη των όσων έχουν συμβεί μέχρι να φτάσουμε στα σημερινά νέα, πιστεύω θα έχετε αποκτήσει μια εικόνα για το τι εστί black list στο διαδικτυακό στοίχημα και τζόγο.\nΣτην ουσία πρόκειται για εταιρίες που δεν έχουν αιτηθεί για νόμιμη άδεια λειτουργίας από το Ελληνικό κράτος όπως κάποιες άλλες, 24 στον αριθμό, που έχουν λάβει μέχρι τώρα μια προσωρινή άδεια. Οι εταιρίες αυτές παρόλα αυτά δέχονται – θεωρητικά – παίκτες από την Ελλάδα, οπότε και είναι παράνομες σύμφωνα με τον ισχύοντα νόμο. Δεδομένου πως δεν έχουν υπαχθεί στο καθεστώς αυτό (regulated/ρυθμισμένη αγορά), αποφεύγουν να καταβάλουν τους απαιτούμενους φόρους που προβλέπονται. Έτσι η Ε.Ε.Ε.Π. αδυνατώντας να βρει άλλο τρόπο – δεν είναι η μόνη αφού την ίδια τακτική ακολουθούν κι άλλες Ευρωπαϊκές χώρες – να περιορίσει τη ζημιά, καταφεύγει στη σύνταξη black list. Έτσι καλεί τους πάροχους ίντερνετ στην Ελλάδα (ISPs) να αποτρέψουν την πρόσβαση στις ιστοσελίδες αυτές, ενώ προβλέπει και πρόστιμα για όποιον κάτοικο Ελλάδας καταφέρει να ρισκάρει έστω κι ένα ευρώ στις εταιρίες αυτές.\nΑυτά εν συντομία για την black list του διαδικτυακού τζόγου. Ανακύπτουν κάποια ερωτήματα, όπως για παράδειγμα, σε περίπτωση που δεν μπει φραγή από τους ISPs, πώς θα γνωρίζει ένας κάτοικος Ελλάδας ότι μπήκε σε «παράνομη» εταιρία διαδικτυακού στοιχήματος; Θα τον ενημερώνει η ιστοσελίδα, ή θα πρέπει να συμβουλεύεται την black list της Ε.Ε.Ε.Π. πριν αποφασίσει να κάνει κλικ σε κάποια διαφήμιση; Είμαι βέβαιος πως παρόμοιες απορίες θα απαντήθουν σύντομα, αλλιώς προβλέπω να βάζουν την black list wallpaper στον υπολογιστή τους!


Πάνος Ιωαννίδης: Μιλάει πρώτη φορά για την γέννηση του παιδιού του\nΟ διάσημος σεφ κατάφερε όλους αυτούς τους μήνες να κρατήσει μακριά από τα φώτα της δημοσιότητας την σχέση του, την εγκυμοσύνη της συντρόφου του αλλά και την γέννηση του παιδιού του.\nΟ κριτής του Master Chef δηλώνει ευτυχισμένος για το γεγονός ότι απέκτησε το πρώτο του παιδί και μίλησε για τον τελικό του reality μαγειρικής\n«Είμαι λίγο περισσότερο άυπνος, ειδικά σήμερα που πετάμε. Μια χαρά είναι ο μπέμπης, όλα κομπλέ. Όλα τέλεια! Είναι απίστευτο το συναίσθημα, είναι φοβερή εμπειρία.\nΔεν το προσπάθησα πολύ, το είπα εκεί που έπρεπε να το πω. Το είπα μόνο σε συγγενείς. Πώς τα κατάφερα; Δεν θέλει προσπάθεια, αυτά τα πράγματα έρχονται».


Θα χυθεί αίμα | Simple Man\nIn 1, Θα χυθεί αίμα by Simple Man // // 9 comments\nΘα χυθεί αίμα και δεν θα είναι των πραγματικών ενόχων. Δεν θα στηθεί κανείς από τους φανερούς\nυπαίτιους των καθημερινών τραγωδιών εκατομμυρίων Ελλήνων σε κανένα εδώλιο κατηγορουμένου και σε καμία γκιλοτίνα. Το αίμα θα είναι του γείτονα, του συγγενή, του άγνωστου καθημερινού ανθρώπου που μάς σπρώχνει αλαφιασμένος στον δρόμο λόγω του οικονομικού του αδιεξόδου. Η μη έγκαιρη αντίδραση του λαού και η μη απονομή δικαιοσύνης θα φέρει το μαχαίρι στο χέρι και από εκεί σε αυτόν που είναι η αφορμή, πολλές φορές η κατά φαντασία αφορμή, και όχι η αιτία.\nΠρέπει να συνειδητοποιήσουμε ότι στην λαϊκή βάση της Ελλάδας ζουν πλέον δύο τάξεις και αυτές δημιουργήθηκαν από την συνειδητοποιημένη πολιτική γραμμή της άρχουσας τάξης. Η τάξη αυτών που ακόμη εισπράττουν δουλεύοντας ή έχοντας σίγουρο το μισθό ή την σύνταξη και η τάξη αυτών που τα έχουν χάσει όλα και περιμένουν την ολοκληρωτική καταστροφή τους. Δύο ταχύτητες οικογενειών σε σπίτια που μέχρι πριν 5 χρόνια δεν τους χώριζε τίποτε. Ακόμη και μέσα σε μια 2μελη οικογένεια έχουμε πλέον δύο κοινωνικές τάξεις: Ο φέρων το μεροκάματο και ο φέρων την απραξία.\nΗ μη ύπαρξη κοινωνικής συνοχής εδώ και αρκετό καιρό έχει γίνει καθημερινότητα στην συμβίωση σχέσεων, οικογενειών, πολυκατοικιών, γειτονιών, χωριών και πόλεων. Θα χυθεί αίμα και δεν θα είναι αίμα ούτε επανάστασης, ούτε εμφυλίου. Θα είναι αίμα προσωπικό από διένεξη που ξεκίνησε όταν μπήκε η διαχωριστική γραμμή του “θα πάρω καινούργιο αυτοκίνητο” και του “δεν έχω ούτε για τσιγάρα”.\nΟ έχων απέναντι στον αναγκαστικά απεγνωσμένο. Ο εργαζόμενος απέναντι στο τεμπέλη που βρήκε αφορμή την κρίση να επιχειρηματολογήσει. Ο τεμπέλης κρατικοδίαιτος απέναντι στον κατεστραμμένο πρώην επαγγελματία ή εργάτη. Ο ηλίθιος απέναντι στον ρεαλιστή.\nΤελειώνουν και οι τελευταίες οικονομίες, όπως τελειώνει και η περίοδος χάριτος των κυβερνώντων απέναντι στον λαό. Θα αρχίσουν οι κατασχέσεις κινητών και ακινήτων όπως και οι πλειστηριασμοί με ρυθμούς που δεν τους φανταζόμαστε. Θα αρχίσει το κατέβασμα του διακόπτη του ηλεκτρισμού και της ύδρευσης με ταχύτητα φωτός. Το ένα διαμέρισμα θα πλένει σε σκάφη την στιγμή που από το διπλανό διαμέρισμα θα ακούγεται το νερό να τρέχει, το πλυντήριο να πλένει και τον λέβητα να είναι σε συνεχή λειτουργία. Αυτές θα είναι οι αφορμές που θα χυθεί αίμα. Τόσο απίστευτες, μα τόσο πραγματικές.\nΟ ένας με δανεικό ποδήλατο και ο άλλος με το οικογενειακό αυτοκίνητο με μόνο έναν επιβάτη. Ο ένας μαυρισμένος από τα καλοκαιρινά μπάνια του και ο άλλος κάτασπρος σαν το γάλα λες και πέρασε το καλοκαίρι στην Σιβηρία. Θα βγουν τα μαχαίρια για τόσο ασήμαντες αφορμές που όμως στην βάση είναι η αιτία διότι δεν έπεσε με τη μία αυτό το ανθρώπινο ντόμιμο αλλά σταδιακά και μελετημένα. Και όταν έπεσαν τα πρώτα ντόμινο, τα πιο απομακρυσμένα από τον κίνδυνο δεν έδωσαν καμία σημασία. Όσο όμως δεν αντιδρούσαν για την πτώση του διπλανού τόσο οι παίκτες του πολιτικού παιχνιδιού έσπρωχναν με το δάχτυλο και την διπλανή ανθρώπινη συστάδα. Και το παιχνίδι συνεχίζεται.....\nΌσο όμως θα κρατιούνται κάποια πιόνια όρθια μόνο και μόνο για την στήριξη του συστήματος τα πεσμένα πιόνια έχουν μπει ήδη στην διαδικασία της ζωώδους επιβίωσης χωρίς όμως δυστυχώς τους αυστηρούς νόμους της ζούγκλας. Με τους νόμους του ανθρώπου, που πέρα από την επιβίωση, έχασε την εγωιστική περηφάνια.Του ανθρώπου που σταμάτησε να βλέπει τον διπλανό με την μάσκα του συνανθρώπου και τον αντιμετωπίζει ως εχθρό του είδους του.\nΩς μονάδα ηττήθηκε, θύμωσε, πείνασε, αδικήθηκε, ζήλεψε και ως μονάδα ενστικτωδώς θα κάνει ο,τιδήποτε για να μείνει ζωντανή. Όσα τα ονόματα των ανέργων και των χρεωμένων τόσα και τα είδη προς εξαφάνιση που θεωρούν ότι ζουν σε ένα περιβάλλον εχθρικό, το ίδιο που πριν λίγο καιρό από δική τους επιλογή το έβλεπαν ως το ιδανικό. Γνωρίζοντας ότι την αιτία της κατάστασής τους δεν μπορεί να την αντιμετωπίσουν θα πάρουν το αίμα τους πίσω από αυτόν που ακόμα με το παρόν σύστημα καταφέρνει να ζει μια ζωή ανάλογη με αυτή της προ “κρίσης” ή έχει την ψυχραιμία να αντιμετωπίζει τον καθημερινό θάνατό του αξιοπρεπώς.\nΘα χυθεί αίμα και δεν θα είναι πάντα αυτό που κυλάει στις φλέβες αλλά και αυτό που κυλάει στην ψυχή. Θα σπάσουν δεσμοί αίματος, δεσμοί συναισθημάτων και ολόκληρων δεκαετιών σχέσεις ανθρώπων. Δεν θα είναι ο πιο δυνατός αυτός που θα κάνει την αρχή αλλά ο πιο αδύναμος που τελικά έβλεπε τις σχέσεις των ανθρώπων αλλά και τον ίδιο τον άνθρωπο ως δεκανίκι για την μέχρι σήμερα ζωή του. Το δεκανίκι πρέπει να πληρώσει το τίμημα αφού τώρα δεν μπορεί να τον στηρίξει.\nΜε τις σφουγγαρίστρες θα μαζεύουμε τα υπολείμματα της κάθε σφαγής έχοντας κιλά αποδεικτικών στοιχείων μέσα σε πλαστικούς κουβάδες ότι η αιτία της εθνικής μας κατάντιας ήταν πάντα προσωπική υπόθεση.\nΌμως όχι "θα".\n28/8/14, 9:17 μ.μ.\nΕξαιρετική αποτύπωση της καθημερινότητας που βιώνουμε. Συγχαρητήρια.\n28/8/14, 10:17 μ.μ.\nΑς γινει ομως επιτελους κατι,δεν αντεχουμε αλλο,ειμαστε απελπισμενοι!\n21/9/14, 10:43 μ.μ.\nΝαι πρέπει να γίνει κάτι, τελειώνουμε.\n26/9/14, 6:53 μ.μ.\nΘεωρω πολυ ευστροφο τον γραφοντα το αρθρο και τα λεει πολυ σωστα. Ομως σαν λαος, εχουμε την αυθυνη μας για τα συμβαινοντα απο τους πολιτικους μας. Καποτε θα πρεπει να ελθει και η στιγμη που θα κανουμε την αυτοκριτικη μας, θα βγαλουμε τα συμπερασματα μας για τα τεκατινομενα και θα λαβουμε τις αποφασεις μας και τα μετρα μας εναντιον ολων αυτων που ξεπουλανε ασυστολα χωρις να μας ρωτησουν καν. Εστω για το θεαθηναι. Πολυ απλα δεν ΞΕΧΝΩ πλεον τι εγινε και περιμενω με ανυπομονησια την μερα που θα βγουμε εξω κι εμεις σαν λαος να διεκδικησουμε το δικιο μας, να αντιδρασουμε γαι τις επαναλαμβανομενες αδικιες, να επαναστατησουμε για να προστατευσουμε το Συνταγμα μας που το καταπατησαν και το εκαναν κουρελι.\n6/10/14, 9:34 μ.μ.\n"Το κάθε σπίτι έχει το καρφί του" έχει μεταμορφωθεί σε κάθε σπίτι έχει το "καρφί του".\nνα θυμάσαι ότι όταν θα έρθει η στιγμή να γίνει κάτι, ίσως η δική σου απελπισία να είναι ο πρωτοπόρος του "να γίνει κάτι".\nΔεν τελειώνουμε. Ακόμα δεν αρχίσαμε.\nΗ αυτοκριτική πηγαίνει παρέα με τα προσωπικά συμφέροντα άρα ελπίδα από τους ψηφοφόρους μην περιμένεις. Οι εκτός του συστήματος, οι συνταγματικά πολέμιοι του συστήματος της αδικίας θα κάνουν αυτό που πρέπει να κάνουν όπως έκαναν πάντα. Αιώνες τώρα!!!!\n6/12/14, 11:47 π.μ.\nπαμε για καφε στους Ροτσιλντς\n6/12/15, 9:23 π.μ.\nVasileiadis Christos είπε...\nΑΓΑΠΗΤΟ Simple man\nΗ ΠΕΝΑ ΣΑΣ ΣΠΑΕΙ ΚΟΚΚΑΛΑ !\nΜΕ ΣΕΒΑΣΜΟ ΚΑΙ ΘΑΡΡΟΣ ΕΡΩΤΩ , ΓΙΑΤΙ ΔΕΝ ΜΠΟΡΟΥΝ ΝΑ ΚΟΙΝΟΠΟΙΗΘΟΥΝ ΑΥΤΑ ΤΑ ΜΑΡΓΑΡΙΤΑΡΙΑ ????\nΕΠΙΣΗΣ ΠΩΣ ΜΠΟΡΩ ΝΑ ΣΑΣ ΠΑΡΑΚΟΛΟΥΘΩ ????\nΚΑΛΟ ΣΑΣ ΒΡΑΔΥ ΜΕ ΥΓΕΙΑ - ΧΑΡΑ ΚΑΙ ΚΑΛΗ ΛΕΥΤΕΡΙΑ !\n23/5/16, 5:34 μ.μ.\n25/9/19, 1:35 π.μ.


Σαώ - Γιώργος Κορδέλλας Δευτέρα, 20 Φεβρουαρίου 2017\nΣαώ - Γιώργος Κορδέλλας Newsletter\nΣαώ - Γιώργος Κορδέλλας Τρίτη, 18 Μαρτίου 2014 11:30\nΚυκλοφόρησε από τις Εκδόσεις Γαβριηλίδης το πρώτο μυθιστόρημα του σκηνοθέτη και στιχουργού Γιώργου Κορδέλλα, με τίτλο « Σαώ ».\nΈνας ζωγράφος αφηγείται στην εικοσάχρονη κόρη του, την ύπαρξη της οποίας αγνοούσε, μια παράξενη ιστορία που ήταν η αφορμή να γνωρίσει τη μάνα της.\nΜια ερωτική περιπέτεια, με στοιχεία αστυνομικής πλοκής και μυστηρίου ανάμεσα στην επιφαινόμενη αλήθεια και την επιστημονική φανταστική συνομωσιολογία με μυθολογικές αναγωγές και μυστικιστικές νύξεις.\nΚαθώς διανύω την έβδομη επταετία της ζωής μου, η γνώση της ματαιότητας που καθημερινά με κάνει να αναθεωρώ –μιλώντας εκ του ασφαλούς βέβαια, γιατί όπως λένε κι εδώ, τον έχω δέσει τον γάιδαρό μου– με κάνει όλο και πιο ολιγαρκή. Μου αρκεί λίγο διάφανο κρασί, οι χιλιάδες αποχρώσεις της θαλασσινής παλέτας και το φως του Αιγαίου, μακριά από τη βοή της αγοράς και τη μικρότητα των θνητών.\nΠοτέ δεν επιχείρησα να γράψω. Λειτουργούσα πάντα με εικόνες, όχι με λέξεις. Τις λέξεις τις έβλεπα πάντα σαν μικρές ζωγραφιές. Γι’ αυτό θα βρείς σε πολλούς πίνακές μου γράμματα και λέξεις. Δεν είχα συνειδητοποιήσει απ’την αρχή ότι τις λέξεις ανέκαθεν τις έβλεπα σαν ένα σχήμα, κυρίως τις χειρόγραφες. Ίσως γι’αυτό είμαι και ορθογράφος. Δεν ξέρω τους γραμματικούς κανόνες, είμαι οπτικομνήμων· οι ανορθογραφίες μού πληγώνουν την αρμονία της εικόνας της λέξης.\nΤέλος πάντων, μακρυγορώ και ξεφεύγω από το θέμα μου. Τα γράφω όλ’αυτά, θέλοντας να σου πω πως είναι η πρώτη φορά που παίρνω μολύβι και χαρτί για να αφηγηθώ κάτι. Συνήθως όταν πιάνω αυτά τα εργαλεία σκιτσάρω.\nΜάλλον δεν ξέρω πώς ν’αρχίσω, δεν είναι εύκολο. Προφορικά όμως, θα μου ήταν πιο δύσκολο. Θα ήμουν πολύ συνοπτικός κι είναι σίγουρο πως θα ξεχνούσα τα περισσότερα. Πάνε άλλωστε αρκετά χρόνια· τόσα, όσα κι η ηλικία σου.\n(ΣΑΩ, απόσπασμα από το πρώτο κεφάλαιο)\nΟ Γιώργος Κορδέλλας γεννήθηκε το 1959 και μεγάλωσε σε διάφορες επαρχιακές πόλης της Ελλάδας. Εργάζεται στον κινηματογράφο και την τηλεόραση , επαγγελματικά, από το 1981.\nΔημήτρη Παπαδημητρίου , Νίκο Μαμαγκάκη, Nότη Mαυρουδή, Kωστή Zευγαδέλλη, Kώστα Xαριτάτο, Mάριο Στρόφαλη, Μάκη Σεβίλογλου, Βαγγέλη Φάμπα, Κώστα Αθυρίδη, Εύα Λουκάτου, Muammer Ketencoğlu, Χάρι Τσεκούρα, κ.ά.\nΔημήτρης Mητροπάνος, Xάρις Aλεξίου, Παντελής Θαλασσινός, Tάνια Tσανακλίδου, Βασίλης Καρράς, Eλένη Tσαλιγοπούλου, Φωτεινή Δάρρα , Μάρθα Φριτζήλα, Λιζέτα Καλημέρη , Μάκης Σεβίλογλου, Διονύσης Tσακνής, Γιώτα Νέγκα , Δημήτρης Ζερβουδάκης, Γεράσιμος Aνδρεάτος, Βασίλης Λέκκας, Δημήτρης Κοντογιάννης, Απόστολος Ρίζος, Πίτσα Παπαδοπούλου, Μιχάλης Κακέπης, Deniz Övünç κ.ά.\nΗ «Σαώ» είναι το πρώτο του μυθιστόρημα.\nΠληροφορίες έκδοσης: σελ. 232, διαστ. 14,5x21,5, 1η έκδοση, τιμή: 15,98 €


Ιδιωτική Οδός: Η ΗΔΟΝΗ ΤΗΣ "ΠΑΝΑΙΡΕΣΗΣ ΤΟΥ ΟΙΚΟΥΜΕΝΙΣΜΟΥ"\nΟ Μητροπολίτης Βολοκολάμσκ Ιλαρίων με τον Καρδινάλιο του Μιλάνου\nΔιαβάζοντας κανείς τα πρόσφατα κείμενα του Μητροπολίτου Πειραιώς Σεραφείμ και του Διευθυντού του Γραφείου Αιρέσεων της Μητροπόλεως Πειραιώς Αρχιμ. Παύλου Δημητρακόπουλου, διαπιστώνει πώς ηδονίζονται οι «αντι-οικουμενιστές» γράφοντας για την «παναίρεση του Οικουμενισμού», η για το ότι η μέλλουσα να συνέλθει Αγία και Μεγάλη Σύνοδος της Ορθοδοξίας θα αποδειχθεί «ληστρική» και «ψευδοσύνοδος», αν δε καταδικάσει «την παναίρεση του Οικουμενισμού» ή για το ότι οι Πατριάρχες Μελέτιος Μεταξάκης και Αθηναγόρας ήσαν οπωσδήποτε «μασώνοι»!!!\nΆφατη η ηδονή για τον Αρχιμ. Παύλο να γράφει ότι η Αγία και Μεγάλη Σύνοδος είναι «πιστή διάκονος του παναιρετικού Οικουμενισμού»! Ευτυχώς που υπάρχει ο «Οικουμενισμός» γιατί αλλιώς ο Αρχιμ. Παύλος Δημητρακόπουλος, οι κληρικοί Άγγελος Αγγελακόπουλος, Τάσος Γκοτσόπουλος κ.α. ομόφρονές τους, θα είχαν αυτοκτονήσει! Τι νόημα θα είχε η ζωή τους χωρίς την «παναίρεση του Οικουμενισμού»; Πόσο αβίωτος θα ήταν ο βίος τους αν δεν «αγωνίζονταν» να «αποδείξουν» Μασόνους τους Πατριάρχες; Τι πενιχρά θα ήταν η υπόστασή τους αν δεν πίστευαν ότι αυτοί είναι «επόμενοι τοις αγίοις πατράσι» ενώ «οι άλλοι» είναι οπωσδήποτε «αιρετικοί, συγκρητιστές, πανθρησκειαστές , νεοεποχίτες» κ.ο.κ.;\nΑλλά για να πούμε και κάτι εδώ τώρα. Ας το συνειδητοποιήσουν: Τον αέρα δέρουν, γιατί το ποτάμι δεν γυρίζει πίσω. Αυτό που λένε «η παναίρεση του Οικουμενισμού» δεν υπάρχει, παρά μόνο στην φαντασία τους. Καμία Ορθόδοξη Αυτοκέφαλη Εκκλησία δεν μιλάει γι’ αυτό. Καμία Ορθόδοξη Εκκλησία δεν θέτει το θέμα αυτό στην ατζέντα της Αγίας και Μεγάλης Συνόδου. Καμία Ορθόδοξη Εκκλησία δεν συμμερίζεται τις εξαλλοσσύνες όλων αυτών που φλερτάρουν στενά με τον παλαιοημερολογητισμό.\nΚαι επειδή οι ταλαίπωροι «αντι-οικουμενιστές» …προσβλέπουν στην Εκκλησία της Ρωσίας για την καταπολέμηση του «Οικουμενιστικού» Φαναρίου, καλό θα ήταν να το πάρουν απόφαση: φρούδες οι ελπίδες τους. Μια απλή περιδιάβαση στις ιστοσελίδες της Ρωσικής Εκκλησίας θα τους πείσει (;) για τις καθημερινές διαχριστιανικές και διαθρησκειακές δράσεις της Μόσχας.\nΤο γεγονός δε ότι το ποτάμι δεν γυρίζει πίσω, το καταλαβαίνει και ο εύστροφος Μητροπολίτης Πειραιώς Σεραφείμ, όταν στην αρχή του κειμένου του για την Σύναξη των Ιεραρχών του Θρόνου στο Φανάρι, καταγράφει τα πρόσφατα «οικουμενιστικά» συνέδρια και γεγονότα πάση τη κτίσει, για να επισημάνει με λέξεις – «βόμβες»: Ὁ σατανοκίνητος καί δαιμονικός Οἰκουμενισμός, ὄργανο στά χέρια τῆς Μασονίας καί τοῦ διεθνοῦς φρικώδους Σιωνισμοῦ, πού ἀποσκοπεῖ στήν ἐγκαθίδρυση τοῦ Ἀντιχρίστου, ὡς μοναδικοῦ παγκοσμίου βασιλέως, ἀλλοιώνει τίς συνειδήσεις καί ἔχει διαβρώσει σχεδόν τούς πάντες καί τά πάντα.\nΑφού κι εγώ αισθάνομαι ηδονή διαβάζοντας αυτήν την ..cult πρόταση του Σεβασμιωτάτου.\nΣας προτείνω, αγαπητοί συνοδίτες, να την επαναλαμβάνετε εν είδει προσευχής. Θα αισθανθείτε μεγάλη …ανάπαυση. Οι ηθοποιοί σίγουρα θα βρουν σ’ αυτήν μιαν ανεκλάλητη ηδονή, που θα τους δώσει άλλη προοπτική στην εκφορά του λόγου και την υποκριτική τους τέχνη.\nΤην κάνω πρόβα!..\nὉ σατανοκίνητος καί δαιμονικός Οἰκουμενισμός ….ὄργανο στά χέρια τῆς Μασονίας καί τοῦ διεθνοῦς φρικώδους Σιωνισμοῦ, πού ἀποσκοπεῖ στήν ἐγκαθίδρυση τοῦ … Ἀντιχρίστου, ὡς μοναδικοῦ παγκοσμίου βασιλέως, …ἀλλοιώνει τίς συνειδήσεις καί ἔχει …διαβρώσει σχεδόν τούς πάντες καί τά πάντα.\n"Ας το συνειδητοποιήσουν: Τον αέρα δέρουν, γιατί το ποτάμι δεν γυρίζει πίσω. Αυτό που λένε «η παναίρεση του Οικουμενισμού» δεν υπάρχει, παρά μόνο στην φαντασία τους. Καμία Ορθόδοξη Αυτοκέφαλη Εκκλησία δεν μιλάει γι’ αυτό. Καμία Ορθόδοξη Εκκλησία δεν θέτει το θέμα αυτό στην ατζέντα της Αγίας και Μεγάλης Συνόδου. Καμία Ορθόδοξη Εκκλησία δεν συμμερίζεται τις εξαλλοσσύνες όλων αυτών που φλερτάρουν στενά με τον παλαιοημερολογητισμό."\nΈχετε απόλυτο δίκαιο κύριε Ανδριόπουλε. Όμως παραλείψατε να αναφερθείτε στο ότι ο Πειραιώς γράφει πως θα υπάρξει νέο Σχίσμα αν στην Πανορθόδοξη μεταξύ άλλων τεθεί το θέμα του κοινού εορτασμού του Πάσχα. Πάνω σε αυτό το θέμα θα κάνω δύο σχόλια:\nα) Ο Σεβασμιώτατος θεωρεί πως μοναδικός τρόπος κοινού εορτασμού του Πάσχα είναι το να υιοθετήσει η Ορθόδοξη Εκκλησία την νεοημερολογητική μέθοδο καθορισμού της ημερομηνίας της Κυριακής του Πάσχα. Το ενδεχόμενο η Καθολική Εκκλησία να υιοθετήσει το Πασχάλιο, όπως έχει ήδη γίνει με τους Καθολικούς της Ελλάδος, δεν του περνά από το μυαλό.\nβ) Αν μετά την Πανορθόδοξη υπάρξει Σχίσμα ηθικοί αυτουργοί θα είναι οι αντιπατριαρχικοί "αντιοικουμενιστές" με την προπαγάνδα τους και όχι οι πατριαρχικοί "οικουμενιστές" που συμμετείχαν στην Σύνοδο.\n18 Σεπτεμβρίου 2015 - 3:08 μ.μ.\nΕκείνοι που ονειρεύονται σχίσματα για να "δικαιώσουν εαυτόν" δεν αγαπούν την εκκλησία αλλά την εγωισμό τους και ποιούν ακριβώς το έργο του Διαβόλου, που σκοπό του έχει την διαίρεση και την διάλυση. Όσοι δεν επιθυμούν την ενότητα των χριστιανών και αρνούνται το διάλογο είναι οι ίδιοι διάβολοι.\n19 Σεπτεμβρίου 2015 - 12:35 π.μ.\nΜην βιάζεσαι να κρίνης ποιοί είναι "ηθικοί αυτουργοί" και ποιοί δεν είναι.\nΔιάβασε τα μαθήματα σου, πάρε το πτυχίο σου, και αφού αποκτήσης εμπειρία στη Θεολογία, μας τα ξαναλές !\n19 Σεπτεμβρίου 2015 - 12:38 π.μ.\nΔεν γνωρίζω εάν ο πρόδρομος του Αντιχρίστου είναι η "Παναίρεση του Οικουμενισμού"!\nΑυτό είναι εργασία του φωτισμένων Πατέρων(...και δόξα τω Θεώ έχουμε αρκετούς!)και του συνοδικού πνεύματος που τις δύσκολες στιγμές της εκκλησιαστικής ιστορίας μας δεν λαθεύει, εκτός και αν ορισμένοι πιστοί φρονούν πως το Άγιο Πνεύμα δεν "πνέει" όπου "θέλει".\nΑυτό που έχει, όμως, ιδιαίτερη σημασία είναι να επισημανθεί και πρωτίστως να θεραπευθεί στη μέλλουσα Αγία και Μεγάλη Σύνοδο η ΠΑΝΑΙΡΕΣΗ ΤΟΥ ΟΡΘΟΔΟΞΟΥ ΧΡΙΣΤΙΑΝΙΚΟΥ ΤΑΛΙΜΠΑΝΙΣΜΟΥ, που στις μέρες μας καθηλώνει και τρομοκρατεί την πιστεύουσα κοινότητα - λαϊκούς και θεολόγους -, αποτελώντας πραγματική απειλή για τη συνοχή του Κυριακού Σώματος.\nΒέβαια θα μου πείτε εάν συμβεί κάτι τέτοιο(να παρθούν, δηλαδή, συγκεκριμένες συνοδικές αποφάσεις) τα ΤΑΓΜΑΤΑ ΑΣΦΑΛΕΙΑΣ της Ορθόδοξης Χριστιανικής ΗΘΙΚΗΣ δεν θα αφήσουν τίποτα όρθιο και στις Εκκλησίες που θα λειτουργούν οι "Οικουμενιστές "ιεράρχες, μάλλον, θα ζήσουμε στιγμές απείρου κάλλους!\n...Ο ΜΗ ΓΕΝΟΙΤΟ!\n19 Σεπτεμβρίου 2015 - 11:04 π.μ.\nΣυνανώνυμε 12.38 ο φοιτητής Γκούνας έχει κάνει ένα μεγάλο βήμα που εμείς δεν το τολμούμε. Είναι ΕΠΩΝΥΜΟΣ. Ας έχουμε κι εμείς το θάρρος της γνώμης μας με την υπογραφή μας και τότε τα ξαναλέμε.\n19 Σεπτεμβρίου 2015 - 11:16 π.μ.\nΑν κάνουμε μια αναδρομή στην ιστορία του Πειραιώς θα διαπιστώοσυμε τα εξής:\n1. Μέχρι να γίνει Μητροπολίτης Πειραιώς δεν μιλούσε καθόλου για τον "δαιμονοκίνητο Οικουμενισμό".\n2. Το γεγονός ότι χειροτονήθηκε επίσκοπος στο κλίμα του Οικουμενικού Πατριαρχείου και μάλιστα από τον Αυστραλίας, τον εκθέτει αενάως απέναντι στον εαυτό του. Ο Αυστραλίας προϊστατο του Διαλόγου με τους Καθολικούς, το Φανάρι είχε από χρόνια αυτή τη γραμμή, ο Σωτηρόπουλος (που αργότερα τον υμνούσε ο Πειραιώς) ήταν αφορισμένος. Όλα τα ήξερε ο Σεραφείμ, αλλά φαίνεται πως ...καιροσκοπισμού ένεκεν...\n3. Έγινε Αρχιγραμματέας της Ι.Σ. της Εκκλησίας της Ελλάδος. Όλα περνούσαν απ' τα χέρια του. Κιχ δεν έβγαλε.\nΜήπως δεν τον χωράει ο Πειραιάς;\n20 Σεπτεμβρίου 2015 - 6:27 μ.μ.\nΑγαπητέ συνοδοιπόρε των 6.27 μ.μ.\nΕξαιρετικὀ το σκιαγράφημα που έκαμες για τον Μητροπολίτη Πειραιώς. Κλασσικό παράδειμα καιροσκόπου κληρικού ο Ιεράρχης αυτός. Το σημείο 3 της περέμβασής σου τα λέγει ξεκάθαρα.\nΔυστυχώς στον Ελλαδικό Εκκλησιοαστικό χώρο δεν είναι μόνος.\n20 Σεπτεμβρίου 2015 - 8:02 μ.μ.\nΜπορεί κάποιος να μας υποδείξει ενα κείμενο του Πειραιώς για τον Οικουμενισμό πριν γίνει Πειραιώς; Υπάρχει;\n20 Σεπτεμβρίου 2015 - 9:14 μ.μ.\nΟι προηγούμενοι σχολιαστές ξεχνούν φαίνεται, ότι τώρα ο Οικουμενισμός έχει χτυπήσει "κόκκινο", και το Πατριαρχείο δεν φαίνεται να οπισσθοχωρή, εκτός βέβαια αν υπάρξη παρέμβαση Ανωθεν .....\nΦυσικό είναι λοιπόν, οι ευαίσθητοι Κληρικοί να πονούν, και να εκδηλώνουν την ανησυχία τους.\n20 Σεπτεμβρίου 2015 - 11:13 μ.μ.\n11:13 μ.μ., στην Ελλάδα ζεις; Που τον βλέπεις μωρέ τον Οικουμενισμό; Οι "ευαίσθητοι" κληρικοί ας ποιμάνουν πρώτα τους ενορίτες τους και ας αφήσουν τις "ανησυχίες" τους για τους υπεύθυνους του διαλόγου.\nΑλλιώς τους περιμένει "παρέμβαση Άνωθεν..."\n20 Σεπτεμβρίου 2015 - 11:39 μ.μ.\nΠΡΟΣΠΑΘΕΙ ΝΑ ΞΕΓΕΛΑΣΗ ΤΟΥΣ ΑΦΕΛΕΙΣ ΟΧΙ ΟΜΩΣ ΤΟΝ ΚΑΡΔΙΟΓΝΩΣΤΗΝ ΘΕΟΝ\nΟ ΟΠΟΙΟΣ ΓΝΩΡΙΖΕΙ ΟΤΙ ΕΞΑΠΑΤΗΣΕ ΤΟΝ ΑΥΣΤΡΑΛΙΑΣ ΚΑΙ ΕΛΑΒΕ ΤΗΝ ΑΡΧΙΕΡΩΣΥΝΗ ΚΑΙ ΜΕΤΑ ΑΠΟ ΛΙΓΟ ΧΡΟΝΙΚΟ ΔΙΑΣΤΗΜΑ ΕΠΕΣΡΕΨΕ ΣΤΗΝ ΕΛΛΑΔΑ\nΑΛΛΩΣΤΕ Ο ΑΥΣΤΡΑΛΙΑΣ ΤΑ ΕΧΕΙ ΚΑΤΑΓΡΑΨΕΙ ΣΕ ΚΕΙΜΕΝΑ ΤΑ ΟΠΟΙΑ ΚΥΚΛΟΦΟΡΟΥΝ ΣΤΟ ΔΙΑΔΙΚΤΥΟ ΑΠΟ ΤΗΝ ΕΦΗΜΕΡΙΔΑ ΤΟ ΒΗΜΑ ΤΗΣ ΑΡΧΙΕΠΙΣΚΟΠΗΣ\nΕΚ ΤΟΥ ΑΣΦΑΛΟΥΣ ΠΛΕΟΝ ΕΓΙΝΕ ΤΙΜΗΤΗΣ ΤΩΝ ΑΛΛΩΝ ΚΑΙ ΥΠΕΡΑΣΠΙΣΤΗΣ ΤΗΣ ΟΡΘΟΔΟΞΙΑΣ\n21 Σεπτεμβρίου 2015 - 10:05 π.μ.\nΟποιος αγαπά την Ορθοδοξία και την υπερασπίζεται, κάνει πολύ καλό έργο, είτε εκ του ασφαλούς είτε εκ του επισφαλούς .\n21 Σεπτεμβρίου 2015 - 4:02 μ.μ.\nΦίλε 4:02μμ καλύτερα να τα αφήσεις αυτά. Όποιος αγαπά την Ορθοδοξία είναι άνθρωπος αγάπης κι όχι μίσους. Γιατί μη μου πεις ότι όλοι αυτοί που υπερασπίζονται την Ορθοδοξία ξεχειλίζουν από αγάπη. Κάνε μια στατιστική στις λέξεις των κειμένων τους και κάτι θα καταλάβεις....\n21 Σεπτεμβρίου 2015 - 4:42 μ.μ.\nΗ έλλειψη αγάπης είναι κοινό χαρακτηριστικό στην εποχή μας. Αγαπούμε υπερβολικά τον εαυτό μας και ελάχιστα έως καθόλου τους άλλους.\nΗ στατιστική που λές, μπορεί να γίνη και πρός άλλη κατεύθυνση.\nΓια παράδειγμα, πόσο αγαπά το Πατριαρχείο τους Εσφιγμενίτες ή τον Σωτηρόπουλο ή τον Πειραιώς ή τους Παλαιοημερολογίτες, κλπ.\nΔυστυχώς τις περισσότερες φορές ταυτίζουμε την Αποψη με το Πρόσωπο, και αντί να μισούμε την Αποψη, μισούμε το Πρόσωπο.\n21 Σεπτεμβρίου 2015 - 11:20 μ.μ.\nΚοίταξε 11:20μ.μ. αυτοί που αναφέρεις είναι η έκφραση του μίσους, γι΄αυτό μιλούν πάντα για "αγώνα" και τα παρόμοια και ΠΟΤΕ για αγάπη. Τέτοια Ορθοδοξία δεν την θέλουμε.\nΓια τους Εσφιγμενίτες το Πατριαρχείο τους ανέχεται δεκαετίες. Θες να πεις ότι και οι υπόλοιποι Αγιορείτες που δεν έχουν κοινωνία με τους σχισματικούς Εσφιγμενίτες δεν έχουν αγάπη;\nΓια τον Σωτηρόπουλο, έγιναν προσπάθειες άρσης του αφορισμού και τις τορπίλιζε κάθε φορά ο ίδιος.\nΌσο για τον Πειραιώς; Αν το Πατριαρχείο δεν τον χειροτονούσε και στη συνέχεια δεν του έδινε απολυτήριο δεν θα ήταν σήμερα Πειραιώς. Με πολλή φιλανθρωπία του φέρθηκε. Τόση πολλή που σήμερα τον λούζεται. Ας πρόσεχε.\n21 Σεπτεμβρίου 2015 - 11:34 μ.μ.


Ποιους υποψήφιους βουλευτές στηρίζει ο Αντώνης Σαμαράς στη Θεσσαλονίκη\nΤελ. ενημ.: 08.05.2019, 12:49\nΤην έχουν υπογράψει όλοι οι βουλευτές της ΝΔ\nΚατατέθηκε στη Βουλή η τροπολογία της Νέας Δημοκρατίας για την κατάργηση της προβλεπόμενης μείωσης του αφορολόγητου. Με αυτή την κίνηση ουσιαστικά ο κ. Μητσοτάκης «πετάει» την μπάλα στο Μαξίμου, μετά και την φιέστα που έστησε η κυβέρνηση στο Ζάππειο μοιράζοντας παροχές και δώρα.\nΣτην σχετικά τροπολογία, που έχει υπογραφεί από όλους τους βουλευτές, η Νέα Δημοκρατία έκανε ανοιχτή επίθεση στην κυβέρνηση για την πολιτική που έχει ακολουθήσει τα τέσσερα τελευταία χρόνια τόσο με την αύξηση έμμεσων και άμεσων φόρων όσο και την κατάργηση των κοινωνικών επιδομάτων που είχαν ως αποτέλεσμα της κατάρρευση της μεσαίας τάξης και τη φτωχοποίηση όλων των Ελλήνων. Η Νέα Δημοκρατία θεωρεί την μείωση του αφορολόγητου αδιανόητη και συνιστά μονόδρομο τη νομοθετική κατάργηση του μέτρου καθώς επιβραδύνει την οικονομική ανάπτυξη, αποθαρρύνει τις επενδύσεις, στερεί θέσεις απασχόλησης και ενθαρρύνει την παραοικονομία και τη φοροδιαφυγή.


Παρασκευή, 14 Ιούλιος 2017 - 18:54\nΜια 42χρονη γυναίκα από τα Γιαννιτσά αποφάσισε να δώσει τέλος στη ζωή της μη μπορώντας να αντιμετωπίσει τα οικονομικά της προβλήματα και να βλέπει την αξιοπρέπειά της να χάνεται.\nΗ γυναίκα δούλευε σε σούπερ μάρκετ των επιχειρήσεων Καρυπίδη. Ήταν απλήρωτη για 15 μήνες και οι δυσκολίες στις οποίες έπρεπε να βρει λύσεις, τη λύγισαν. Τα χρέη και οι υποχρεώσεις μαζευόντουσαν και όσο και αν πάλευε δε μπορούσε να ανταπεξέλθει. Και πώς να τα καταφέρει όταν ήταν για τόσο μεγάλο χρονικό διάστημα χωρίς κάποιο εισόδημα. Η ζωή της είχε δυσκολέψει αρκετά και μετά βίας αντιμετώπιζε την καθημερινότητα. Όλα αυτά την οδήγησαν να πάρει την απόφαση της αυτοχειρίας. Αφού κλείστηκε στο μπάνιο και έγραψε ένα γράμμα εξηγώντας τους λόγους της ενέργειάς της, στη συνέχεια έκοψε τις φλέβες της.\nΤην Αθηνά βρήκε ο αδερφός της μέσα σε λίμνη αίματος μετά από μέρες που την αναζητούσε και δεν μπορούσε να έρθει σε επαφή μαζί της. Η εικόνα αυτή έφερε στην επιφάνεια τη νωπή πληγή του θανάτου του πατέρα τους. Και ο ίδιος, πριν από πέντε χρόνια, αποφάσισε να κόψει απότομα το νήμα της ζωής με τον απαγχονισμό. Ιδιοκτήτης μια μικρής επιχείρησης, η οποία έπεσε θύμα της οικονομικής κρίσης, δεν μπορούσε να ανταπεξέλθει στις υποχρεώσεις της. Τα χρέη μεγάλωναν, η αποπληρωμή τους ήταν αδύνατη και η απελπισία οδήγησε και τον πατέρα της Αθηνάς να πράξει το απονενοημένο.\nΤραγικές φιγούρες τα δύο αδέλφια της 42χρονης που μέσα σε μικρό διάστημα έχασαν τα αγαπημένα τους πρόσωπα και ήρθαν αντιμέτωποι με τις συνέπειες της τρομερής μάστιγας της εποχής μας, την αυτοχειρία, που εκτός από τις ζωές των ατόμων, αφαιρεί και την αξιοπρέπεια τους.\nΣυγγενής της οικογενείας μιλά για αυτή την τραγωδία: «Ο Θεός να δώσει κουράγιο στα δύο αδέρφια της Αθηνάς που δεν έχουν ξεπεράσει το θάνατο του πατέρα τους και τώρα θρηνούν την αδερφή τους. Ο πατέρας τους είχε μία βιοτεχνία με μεταλλικές συσκευές και φαλίρισε. Ήταν ένας πολύ περήφανος άνθρωπος, γνωστός στην κοινωνία των Γιαννιτσών και ήταν από τα πρώτα θύματα της οικονομικής κρίσης. Δυστυχώς ήταν μεγάλο το βάρος των χρεών στις πλάτες του, δεν έκανε τζίρο η βιοτεχνία του εκείνο το διάστημα και η αξιοπρέπειά του δεν το άντεξε αυτό. Έτσι, λοιπόν επέλεξε να κρεμαστεί μέσα την βιοτεχνία του» λέει στο protothema.gr συγγενής και προσθέτει: «Σοκαρίστηκα όταν έμαθα ότι κι η Αθηνούλα μας, έδωσε τέλος στη ζωή της κόβοντας τις φλέβες της. Πολύ δυνατή γυναίκα, εργατική και πάλευε να ανταπεξέλθει στις δυσκολίες της ζωής αλλά πώς να ζήσεις όταν δεν πληρώνεσαι. Πρέπει να το είχε σκεφτεί αρκετό καιρό πριν, για να κόψει τις φλέβες της, γιατί ήταν μήνες απλήρωτη όπως έγραψε στο σημείωμά της».\nΗ Ομάδα Γυναικών Γιαννιτσών, μέλος της ΟΓΕ, δηλώνει: <<Εκφράζουμε τα θερμά μας συλλυπητήρια στην οικογένεια, τους φίλους και τους συναδέλφους της αδικοχαμένης 42χρονης γυναίκας, εργαζόμενης σε κατάστημα της επιχείρησης “Καρυπίδης” στα Γιαννιτσά>>.


ΤΖΟΚΕΡ Stars με χριστουγεννιάτικα δώρα στο tzoker.gr | PLUS by gazzetta\nNewsroom 30 Νοεμβρίου 2021 - 13:15\nΜε κάθε online κατάθεση δελτίου έως τις 16 Ιανουαρίου.\nΤο ΤΖΟΚΕΡ online γιορτάζει εφέτος τα Χριστούγεννα με σούπερ κληρώσεις και απίθανα δώρα με το ΤΖΟΚΕΡ Stars. Όσοι καταθέτουν διαδικτυακά τα δελτία τους στο tzoker.gr ή στην εφαρμογή ΤΖΟΚΕΡ, έως και τις 16 Ιανουαρίου, μαζεύουν αστέρια και διεκδικούν δώρα στις εβδομαδιαίες κληρώσεις του παιχνιδιού, καθώς και ένα super δώρο στη μεγάλη κλήρωση που θα πραγματοποιηθεί στις 17 Ιανουαρίου. Όσο περισσότερα αστέρια μαζεύει κανείς, τόσο περισσότερες συμμετοχές έχει στις εβδομαδιαίες κληρώσεις. Για το πρόγραμμα επιβράβευσης ΤΖΟΚΕΡ Stars, ισχύουν όροι και προϋποθέσεις. Για να μάθει κανείς περισσότερα πρέπει να μπει στο tzoker.gr ή στο tzoker app.\nΗ Άννη Θεοχάρη στο Gazzetta: «Πρέπει να έχουμε στο νου μας σε ποιον δίνουμε εξουσία»


Είσαι έγκυος; Κάλυψε την κοιλίτσα σου, όπως η Τζένη Θεωνά, στο ρεβεγιόν! | fthis.gr\nΕίσαι έγκυος; Κάλυψε την κοιλίτσα σου, όπως η Τζένη Θεωνά, στο ρεβεγιόν!\nΔευτέρα 24 Δεκεμβρίου 2018, 11:00\n- Τελευταία ενημέρωση: 22/12/2018, 14:15\nΔιανύει μια από τις πιο ευτυχισμένες περιόδους της ζωής σου, περιμένοντας τα μωράκι σου; Σίγουρα αυτά τα Χριστούγεννα θα έχουμε μια ξεχωριστή γλύκα, όπως αυτή που είναι διαγεγραμμένη στο πρόσωπο της Τζένης Θεωνά!\nΗ Τζένη Θεωνά είναι μια γλυκιά έγκυος που φόρεσε ένα πολύ chic και festive κόκκινο φόρεμα, ιδανικό για το ρεβεγιόν. Αν έχεις προβληματιστεί για το τι θα φορέσεις αυτή την ημέρα. Η επιλογή της ηθοποιού είναι μια καλή λύση. Επένδυσε σε ένα glittery φόρεμα σε αμπιρ γραμμή. Για να εντυπωσιάσεις στο 100% προτίμησε ένα λαμπερό φόρεμα όπως αυτό του κόκκινου ή του φούξια.


ΗΛΙΟΥΠΟΛΗ - ilioupolis.gr - Παρατείνεται έως και τις 16 Ιουλίου η τραπεζική αργία - Οι νέες εργασίες\nΠαρατείνεται έως και τις 16 Ιουλίου η τραπεζική αργία - Οι νέες εργασίες\nΠροηγούμενο Αρθρο Εγκρίθηκε από το Eurogroup δάνειο -«γέφυρα» 7 δισ. ευρώ\nΕπομενο Αρθρο Μειώσεις έως και 50% στις συντάξεις από την 1η Αυγούστου!\nΠαρατείνεται έως και τις 16 Ιουλίου 2015 η τραπεζική αργία και παράλληλα διευρύνονται οι τραπεζικές εργασίες που επιτρέπονται, με νέα Πράξη Νομοθετικού Περιεχομένου, που δημοσιεύτηκε στις 14/7/2015 στο ΦΕΚ. Ειδικότερα, στα υποκαταστήματα των τραπεζών που λειτουργούν μπορούν να πραγματοποιούνται, μεταξύ άλλων και οι εξής πράξεις:\nΣημειώνεται ότι, οι πράξεις που αναφέρονται στις παραγράφους β και γ θα παρέχονται και μετά την 16η Ιουλίου.\nΕπίσης, μεταφέρεται η Επιτροπή Έγκρισης Τραπεζικών Συναλλαγών στην Γενική Γραμματεία Οικονομικής Πολιτικής του Υπουργείου Οικονομικών.


ΠΑΙΔΙΚΗ ΚΑΣΕΤΙΝΑ PARKLAND | DPAM.gr\nΠΑΙΔΙΚΗ ΚΑΣΕΤΙΝΑ PARKLAND\nTo προϊόν "ΠΑΙΔΙΚΗ ΚΑΣΕΤΙΝΑ PARKLAND" προστέθηκε στο καλάθι σας.\nΚωδικός : HIGHFIEL 222-167\nΒολική, πρακτική και με εκπληκτικό design κασετίνα Parkland Highfield σε σχήμα βαρελάκι, σε μαύρο χρώμα με μοτίβο παραλλαγή σε λαχανί χρώμα, που θα τραβήξει τα βλέμματα στη νέα σου, σχολική χρονιά. Διαθέτει 1 κύρια μεγάλη θήκη για να βάλεις σε τάξη όλα τα απαραίτητα αξεσουάρ για το σχολείο και το φροντιστήριο. Κατασκευασμένη από ανθεκτικής ποιότητας ύφασμα πολυεστέρα και φερμουάρ υψηλής αντοχής για εύκολο άνοιγμα και αντοχή στο χρόνο. Χαρακτηριστικά: Υλικό κατασκευής: Πολυεστέρας, Διαστάσεις: 3x8x3, Χωρητικότητα: 1 L, Σχήμα κασετίνας: Βαρελάκι, Βάρος: 0.100 g, Αριθμός θηκών: 1. Στην DPAM θα βρείτε τα καλυτέρα brands παδικών αξεσουάρ.


Στα κρατητήρια κατέληξε χθες το βράδυ στο Ηράκλειο ένας 43χρονος άνδρας από την Αλβανία, μετά από καταγγελία που έγινε σε βάρος του από μία 30χρονη.\nΣύμφωνα με τα όσα καταγγέλθηκαν στην αστυνομία, η 30χρονη και ο 43χρονος έφυγαν από το μπαρ προκειμένου να πάνε βόλτα με το αυτοκίνητο. Όταν έμειναν οι δυο τους, εκείνος, προσπάθησε να τη βιάσει, όπως καταγγέλλει η 30χρονη από τη Ρουμανία.\nΗ γυναίκα εγκατέλειψε τον 43χρονο και στη συνέχεια κατήγγειλε το περιστατικό στην αστυνομία.\nΣύμφωνα με πληροφορίες, λίγη ώρα αργότερα ο άνδρας συνελήφθη από τους αστυνομικούς και σήμερα οδηγήθηκε ενώπιον του Εισαγγελέα Ηρακλείου ο οποιος τον παρέπεμψε στον Ανακριτή με την κατηγορία της απόπειρας βιασμού.


Δύο ιστορικές επιδόσεις τελικών απ' τον Παναθηναϊκό ΟΠΑΠ - Ε.Σ.Α.Κ.Ε.\nΔύο ιστορικές επιδόσεις τελικών απ' τον Παναθηναϊκό ΟΠΑΠ\nΚατηγορία : Ρεκόρ Αγωνιστικής | 10-06-2019\nΟ Παναθηναϊκός ΟΠΑΠ έκανε το πρώτο βήμα για την κατάκτηση του τίτλου της Betshop Basket League για το 2019, σημειώνοντας δύο κορυφαίες επιδόσεις στην ιστορία των τελικών του επαγγελματικού Πρωταθλήματος. Αυτές των περισσότερων πόντων και των περισσότερων ασίστ. Ο Νικ Καλάθης ισοφάρισε το ρεκόρ καριέρας του στην Betshop Basket League, ενώ έφτασε για τέταρτο συνεχόμενο παιχνίδι σε “double-double”. Ο Γκίκας έγινε “400άρης” με τον Προμηθέα στις ασίστ.\nΟ Παναθηναϊκός ΟΠΑΠ σημείωσε ρεκόρ επίτευξης πόντων για τους τελικούς του επαγγελματικού Πρωταθλήματος αφού το “κοντέρ” κόντρα στον Προμηθέα έγραψε “103”. Η προηγούμενη μεγαλύτερη επίδοση σε ματς τίτλου ήταν οι 101 πόντοι που σημείωσαν οι “πράσινοι” στον πρώτο τελικό του 2004 απέναντι στο Μαρούσι και στον τέταρτο τελικό του 2011 κόντρα στον Ολυμπιακό στην παράταση.\nΗ ομάδα του Ρικ Πιτίνο εκτέλεσε με πολύ υψηλά ποσοστά εντός παιδιάς και μάλιστα έχοντας 32 εύστοχα δίποντα, “άγγιξε” το σχετικό ρεκόρ των τελικών των πλέι οφ του επαγγελματικού Πρωταθλήματος που κρατάει ο Ολυμπιακός από το 1994, όταν είχε 33 στον πρώτο τελικό με τον ΠΑΟΚ.\nΟι “πράσινοι” ισοφάρισαν την κορυφαία επίδοση ασίστ για παιχνίδι τελικής σειράς της Betshop Basket League. Είχαν 29 όσες και στον πρώτο τελικό του 2016 απέναντι στον Ολυμπιακό.\nΙστορικό ρεκόρ ανέδειξε και η τρίτη περίοδος, στη διάρκεια της οποίας ο Παναθηναϊκός ΟΠΑΠ σημείωσε 30 πόντους, τους περισσότερους στην ιστορία του στους τελικούς των πλέι οφ αφού είχαν από 29 στη δεύτερη περίοδο του τρίτου τελικού του 2009, στην τρίτη περίοδο του δεύτερους τελικού του 2012, στην τέταρτη περίοδο του τέταρτου τελικού του 2012 και στην τρίτη περίοδο του πέμπτου τελικού των περσινών πλέι οφ. Την κορυφαία επίδοση κρατάει ο Ολυμπιακός που είχε 35 πόντους στη δεύτερη περίοδο του τρίτου τελικού του 2015.\nΗ διαφορά των 26 πόντων είναι η πέμπτη μεγαλύτερη στην ιστορία των τελικών των πλέι οφ της Betshop Basket League. Μεγαλύτερη όλων είναι εκείνη των 35 με την οποία κρίθηκε ο 5ος τελικός του 1996 (Ολυμπιακός-Παναθηναϊκός 73-38).\nΤο 3ο "13άρι" του Καλάθη\nΟ Νικ Καλάθης συνεχίζει να “γράφει” το ένα “double-double” μετά το άλλο κατορθώνοντας να φτάσει σε τέτοια επίδοση και στις τέσσερις φετινές εμφανίσεις του στα πλέι οφ, τρεις με το Περιστέρι Βίκος Cola στα ημιτελικά και στον πρώτο τελικό με τον Προμηθέα. Αυτό ήταν το έκτο του “double-double” στο φετινό Πρωτάθλημα κι έτσι έφτασε στην 4η θέση της σχετικής λίστας τον Δημήτρη Μαυροειδή (προηγούνται Χόρτον, Μπέντιλ και Έβανς).\nΟ διεθνής γκαρντ είχε 11 πόντους και 13 ασίστ, ισοφαρίζοντας το ρεκόρ καριέρας του στην Betshop Basket League αφού είχε 13 τελικές πάσες στη 17η αγωνιστική του περσινού Πρωταθλήματος κόντρα στον Προμηθέα και πάλι, στην Πάτρα, αλλά και στον 2ο ημιτελικό των φετινών πλέι οφ απέναντι στο Περιστέρι Βίκος Cola.\nΠέραν του αρχηγού του Παναθηναϊκού ΟΠΑΠ...\n*Πέραν των 16 πόντων και των τεσσάρων ριμπάουντ του, ο Ματ Λοτζέσκι με τις πέντε ασίστ που μοίρασε, σημείωσε την κορυφαία επίδοση του με τη φανέλα του Παναθηναϊκού ΟΠΑΠ. Ο Αμερικανός είχε από τέσσερις τελικές πάσες τρεις φορές στο φετινό κι άλλες τρεις φορές στο περσινό Πρωτάθλημα.\nΜε τους 16 πόντους του, ο Λοτζέσκι ξεπέρασε τους 1.500 πόντους καριέρας στο ελληνικό Πρωτάθλημα. Τα κατάφερε στο 141ο παιχνίδι του στην κατηγορία.\n*Με την 127η εμφάνιση του στην Betshop Basket League με τον Παναθηναϊκό ΟΠΑΠ, ο Ίαν Βουγιούκας ξεπέρασε τον Ντέγιαν Μποντιρόγκα και μπήκε στην πρώτη 20άδα της σχετικής λίστας.\n*Στην 30ή εμφάνιση του στο επαγγελματικό Πρωτάθλημα, ο Γιώργος Καλαϊτζάκης ισοφάρισε την κορυφαία επίδοση του με οχτώ πόντους, όσους είχε στο ματς της 3ης αγωνιστικής κόντρα στο Λαύριο Aegean Cargo. Ο νεαρός γκαρντ μάλιστα ξεπέρασε τους 100 πόντους στην κατηγορία.\n*Ο Κέβιν Λάνγκφορντ μοίρασε για τρίτη φορά πέντε ασίστ, αφού την ίδια επίδοση είχε στο ματς της Θεσσαλονίκης με τον ΠΑΟΚ και στον 3ο ημιτελικό με το Περιστέρι Βίκος Cola.\nΟ Γκίκας “400άρης” με τον Προμηθέα\n*Ο Νίκος Γκίκας είναι με διαφορά ο πρώτος πασέρ του Προμηθέα στην κατηγορία και σήμερα με τις πέντε ασίστ που μοίρασε, έγινε ο πρώτος που έφτασε και ξεπέρασε τις 400.\n*Με τους πέντε πόντους του στο σημερινό παιχνίδι, ο Ολεξάντερ Λίποβι έγινε ο τρίτος που έφτασε τους 600 με τον Προμηθέα, μετά τους Γκίκα και Φαγιέ.\n*Με την 54η εμφάνιση τους στο Πρωτάθλημα με τον Προμηθέα, Λάνγκστον Χολ και Οκτάβιους Έλις μοιράζονται πια την 5η θέση της σχετικής λίστας αφού ξεπέρασαν τον Μουχάμεντ Φαγιέ.\n*Με τα τρία αμυντικά ριμπάουντ που μάζεψε στον πρώτο τελικό, ο Οκτάβιους Έλις ξεπέρασε τα 200.\n*Τα 700 ριμπάουντ καριέρας στην Betshop Basket League ξεπέρασε ο Μιχάλης Τσαϊρέλης, έχοντας δύο στο ματς του ΟΑΚΑ.\n*Μπορεί να μην ευστόχησε σε κάποιο από τα έξι σουτ που επιχείρησε, όμως ο Δημήτρης Κατσίβελης ισοφάρισε την κορυφαία φετινή επίδοση του με πέντε ασίστ. Τον ίδιο αριθμό είχε στο εντός έδρας παιχνίδι με τον Ολυμπιακό της 13ης αγωνιστικής και στο εκτός έδρας ματς με το Περιστέρι Βίκος Cola της 15ης αγωνιστικής.


Ρολόι Χειρός Ares Rae Minimalist Dress | Σε απόθεμα! | Seizmont\nΡολόι Χειρός Ares Rae Minimalist Dress\nΑνδρικό ατσάλινο ρολόι χειρός με μινιμαλιστικό design, μαύρο\nΔερμάτινο λουράκι που προσθαφαιρείται εύκολα\nΑξιόπιστος ιαπωνικός μηχανισμός κίνησης\nΟ μινιμαλισμός ήταν από καιρό το αισθητικό στυλ επιλογής του σκεπτόμενου ανθρώπου. Το ανδρικό ρολόι χειρός Ares Rae έχει καταργήσει κάθε τι μη ουσιώδες από το καντράν – ακόμη και τους αριθμούς. Αντικαθιστώντας αυτά με ελαφρώς ανυψωμένα εξογκώματα, το καντράν αποκτάει μια τρίτη διάσταση.\nΟι δείκτες έχουν μοναδικό σχήμα για να περνούν πάνω από τα εξογκώματα σε μια διαρκή εκλεπτυσμένη αρμονική κίνηση.\nΤο καντράν και η κάσα του ρολογιού έχουν μαύρο ματ φινίρισμα για ένα πιο διακριτικό look, ενώ, σε αντίθεση, οι δείκτες έχουν γυαλισμένο φινίρισμα. Το ρολόι είναι κατασκευασμένο από ανοξείδωτο ατσάλι χειρουργικής ποιότητας και τροφοδοτείται από αξιόπιστο ιαπωνικό μηχανισμό κίνησης quartz (χαλαζία).\nΤο μαύρο δερμάτινο λουράκι είναι από γνήσιο δέρμα και προσθαφαιρείται εύκολα χάρις στον πρακτικό μηχανισμό με τους πείρους ταχείας απελευθέρωσης. ID: 24591\nΔιάμετρος κάσας ρολογιού: 40 mm\nΠάχος κάσας ρολογιού: 9 mm\nΚίνηση: Seiko VH31\nΑπό ωτίδα σε ωτίδα (lug to lug): 47 mm


ΚΕΠΛΗΝΕΤ Ηλείας - iTALC: Εργαλείο Διδασκαλίας & Ελέγχου Σχολικού Εργαστηρίου\niTALC: Εργαλείο Διδασκαλίας & Ελέγχου Σχολικού Εργαστηρίου\nτου Γιώργου Νικολαΐδη, εκπαιδευτικού ΠΕ19\nΤεχνικού Υπεύθυνου ΚΕ.ΠΛΗ.ΝΕ.Τ. Λάρισας\n(αντιγράφουμε από το: http://srv-dide.lar.sch.gr/keplinet)\nΤο ΚΕ.ΠΛΗ.ΝΕ.Τ. Λάρισας έχει δημιουργήσει ελληνική μετάφραση της εφαρμογής ανοικτού λογισμικού iTALC για τη διδασκαλία και έλεγχο σχολικού εργαστηρίου υπολογιστών. Η έκδοση που περιλαμβάνει την ελληνική μετάφραση είναι η 1.0.9-rc3 και άνω.\nΓια τον ελληνικό Οδηγό Εγκατάστασης iTALC:\nΓια περισσότερες πληροφορίες καθώς και κατέβασμα της τελευταίας έκδοσης της εφαρμογής:


Karapanagos : ΣΑΝ ΠΑΖΛ ΕΙΝΑΙ ΑΥΤΗ Η ΖΩΗ, ΑΠΟ ΤΗ ΓΕΩΡΓΙΑ ΤΖΟΥΜΑΚΑ!\nArtist: Géraldine Lay\nΕμένα που με βλέπεις είμαι 60 χρονών πια...\nΔεν είμαι στη μέση, την έχω ξεπεράσει. Ας μην γελιόμαστε ποιος φτάνει μέχρι τα 100;\nΜάλλον γι' αυτό, αυτή είναι μία όμορφη ευχή γενεθλίων! Εμένα που με βλέπεις είμαι 60 χρονών πια και παρακαλώ μερικά βράδια να ήμουν νεότερη. Περνάει ο χρόνος γρήγορα, χωρίς να το καταλάβεις.\nΗ δική μου ζωή; Σαν την αγαπημένη μου ταινία… Θυμάμαι μόνο τις πιο όμορφες και τις πιο στενάχωρες στιγμές. Έτσι θυμάμαι και τα χρόνια που πέρασαν. Χωρίς λεπτομέρειες, ψέματα μόνο αυτές που έκαναν τη διαφορά, ναι αυτές τις θυμάμαι πολύ καλά, έχουν χαραχτεί μέσα μου.\nΤι θες να μάθεις; Άλλα ευχόμουν, άλλα έζησα, με άλλα έγινα τελικά ευτυχισμένη...\nΈχω αγαπήσει πολύ, έχω μετατρέψει την αγάπη σε μίσος, το μίσος σε απάθεια και απόρησα.\nΜετά από χρόνια το καταλαβαίνεις. Δεν γίνεται να είσαι μόνο ένας άνθρωπος για πάντα. Αλλάζεις. Μερικές φορές χωρίς να το θέλεις άλλες επειδή πρέπει.\nΉμουν αδύναμη και έγινα δυνατή.\nΉμουν δυνατή και έγινα ευάλωτη.\nΉμουν ευτυχισμένη και τα έχασα όλα.\nΤα έχασα όλα και στάθηκα τυχερή.\nΉμουν στεναχωρημένη και έγινα χαρούμενη.\nΉμουν χαρούμενη και με πίκραναν.\nΉμουν καλή και φέρθηκα με το χειρότερο τρόπο.\nΉμουν κακιά και έδωσα καλοσύνη.\nΜε ξαφνιάσαν τα συναισθήματά μου.\nΕγώ είμαι 60 χρονών πια και δεν ξέρω τι πρέπει να σου πω να κάνεις για να είσαι ευτυχισμένος.\nΌταν ήμουν 20 χρονών ήθελα μια οικογένεια, ένα σπίτι και μια δουλειά.\nΤώρα θα σου πω πως ίσως το σημαντικότερο είναι να έχεις να θυμάσαι ένα δυνατό έρωτα και μία όμορφη αγάπη. Να έχεις καταφέρει να σ' αγαπήσει καλύτερα και από οικογένεια ένας φίλος.\nΝα έχεις αγαπήσει έναν άνθρωπο περισσότερο από τον εαυτό σου. Και όσο μπορείς να μην έχεις δίπλα σου ανθρώπους που μαζί τους θα κάνεις δεύτερες σκέψεις. Αυτές οι δεύτερες σκέψεις τα τινάζουν καμιά φορά όλα στο αέρα.\nΠώς να στο πω παιδί μου...\nΣαν παζλ είναι αυτή η ζωή. Σου δίνουν ένα κουτί με 1000 κομμάτια και πρέπει να το φτιάξεις όπως ακριβώς σου δείχνει η εικόνα. Θα ξεκινήσεις από το εύκολο για να φτάσεις στο δύσκολο. Μπορεί να το παρατήσεις γιατί βαρέθηκες και στο τέλος να μη θέλεις να μοιάζει με την εικόνα.\nΊσως χαρίσεις 20 κομμάτια ή και κάποιος σου πάρει άλλα τόσα χωρίς να το καταλάβεις και να πιστέψεις ότι δεν φτιάχνεται πια. Αυτά που δεν μπορείς να τα ξαναβρείς ζωγράφισέ τα παιδί μου. Δεν θα είναι το ίδιο αλλά και τι πειράζει;


Fall is Coming! 4 τρόποι να φορέσεις το jean σορτς τώρα που πλησιάζει το φθινόπωρο - Queen.gr\nΑνανεώθηκε: 28 Αυγούστου 2017\nΜε ασορτί jean, αμάνικο γιλέκο\nΜε κορμάκι και αθλητικά φυσικά, για να μην παρεκκλίνεις από το girly ύφος σου. Ένα total denim σύνολο που το «σπας» με ένα απλό top ή με κάποιο bodysuit είναι ό,τι πιο φρέσκο για τη νέα σεζόν.\nΦόρεσε top και από πάνω bustier, κάλτες μέχρι τα μισά της γάμπας με flats, πουκάμισο ανοιχτό με T-shirt από μέσα. Ρίξε στους ώμους σου φούτερ, δέσε κάποιο jacket στη μέση σου και γενικά βάλε το ένα ρούχο σου πάνω από το άλλο. Η πολυπλοκότητα των υπολοίπων κομματιών εξισορροπείται από την street φύση του σορτς.


Γαλλικός τύπος: Πάνω από 3.000 το κόστος του Grexit - Newpost.gr\nΓαλλικός τύπος: Πάνω από 3.000 ευρώ το κόστος του Grexit για κάθε νοικοκυριό\nΑνησυχία προκαλεί στη Γαλλία το γεγονός ότι δεν έχει βρεθεί ακόμα λύση στο ελληνικό ζήτημα. Ο γαλλικός τύπος, όπως και ο γαλλικός λαός, ο οποίος βγήκε στους δρόμους την Κυριακή με σκοπό να εκφράσει την υποστήριξή του στον ελληνικό λαό, ευελπιστεί σε ένα αίσιο τέλος στο ελληνικό «δράμα».\nΔημοσίευση 22 Ιουνίου 2015, 10:58 / Ανανεώθηκε 22 Ιουνίου 2015, 10:58\nΙδιαίτερη ταραχή προκαλεί στη Γαλλιά εδώ και κάποιες μέρες το ποσό που θα πρέπει να πληρώσει η ίδια, όπως και οι υπόλοιπες χώρες της ευρωζώνης, σε περίπτωση Grexit. Η γαλλική εφημερίδα Le Figaro σε συνεργασία με τον οικονομολόγο Philippe Waechter της εταιρίας Natixis Asset Management υπολόγισαν πως σε περίπτωση Grexit, το ελληνικό χρέος θα στοιχίσει σε κάθε γαλλικό νοικοκυριό μεταξύ 3.000 και 4.000 ευρώ.\nΣύμφωνα με τα λεγόμενα της γαλλικής εφημερίδας, από τα 320 δισεκατ. του ελληνικού χρέους, η Γαλλία έχει ως υποχρέωση να αναλάβει περίπου 20% του ποσού, δηλαδή περισότερα από 64 εκατ. ευρώ.\nΩστόσο, ο Philippe Waechter θεωρεί σχεδόν αδύνατο να εκτιμηθεί το πραγματικό κόστος ενός τέτοιου «ναυαγίου» τονίζοντας πως «είναι σε κίνδυνο η αξιοπιστία ολοκληρης της ευρωζώνης».\nΓΑΛΛΙΑ GREXIT ΔΙΑΠΡΑΓΜΑΤΕΥΣΕΙΣ


Σε παράλληλο σύμπαν ο Τσακαλώτος: «Η φορολογία δεν είναι υψηλή»… | Loutraki 365\nΣε παράλληλο σύμπαν ο Τσακαλώτος: «Η φορολογία δεν είναι υψηλή»…\n15 Μάιος, 2018 | 09:54 By ΓΙΑΝΝΗΣ Κ. ΗΛΙΑΔΗΣ 1 Σχόλια\nGiorgisakis (χωρίς επαλήθευση)\nΗ τραγική αλήθεια για την φορολογία στην Ελλάδα. (Χαιρετίσματα κύριε Τσακαλώτε)\nΜΥΘΟΣ: Οι "Ευρωπαίοι" πληρώνουν πολύ περισσότερους φόρους από τους Έλληνες και για αυτό το λόγο λειτουργούν εκεί όλα πολύ καλύτερα...\nΑς κάνουμε λοιπόν μία μικρή σύγκριση των φόρων που πληρώνουν οι "τέλειοι" Γερμανοί με τους δικούς μας.\n-Γερμανικό ζευγάρι έχει 18000 ευρώ αφορολόγητο (Ανεξάρτητα αν έχει μόνο ο ένας εισοδήματα ή και οι δύο)-Οι περισσότεροι Έλληνες έχουν 0 αφορολόγητο. (Ανεξαρτήτως οικογενειακής κατάστασης και τέκνων)\n-Επίδομα τέκνων στη Γερμανία: 194 ευρώ/μήνα για καθένα από τα 2 πρώτα παιδιά.(Αν δεν παίρνουν επίδομα τέκνων, έχουν φοροαπαλλαγή) - Ελλάδα: το πολύ 70 ευρώ/μήνα συνολικά.\n-Φ.Π.Α : Γερμανία: 19% - Ελλάδα 24%. Τα χαμηλά Φ.Π.Α. αντίστοιχα.\n-ΕΝΦΙΑ: Γερμανία (αν δεν απατώμαι) 13,4 δις συνολικά. - Ελλάδα 2,65 δις, +ΤΑΠ, +,+,+, +τεκμήριο. (Η Γερμανία έχει 8 φορές τον πληθυσμό της Ελλάδας και τα ακίνητα εκεί αξίζουν τουλάχιστον 3 φορές περισσότερο, ενώ αποδίδουν ενοίκιο επίσης 3Χ - 4Χ.)\n-Τέλη κυκλοφορίας π.χ. SKODA FABIA 1.4 (2007): Γερμανία 94 ευρώ - Ελλάδα: 255 ευρώ.\n-Διόδια για 10.000 χιλ./έτος: Γερμανία: 0 ευρώ - Ελλάδα: γύρω στα 700-800 ευρώ.\n-Η βενζίνη στη Γερμανία στοιχίζει γύρω στα 15 λεπτά λιγότερο από ότι εδώ. (Πρέπει να είμαστε η τρίτη πιο ακριβή χώρα στην Ευρώπη)\nΟι μισθοί στη Γερμανία και τα εισοδήματα γενικότερα είναι περίπου 3 φορές πιο ψηλά από την Ελλάδα και το κόστος ζωής σήμερα, ίσως, λίγο πιο ψηλό από το δικό μας.\n-Παρεμπιπτόντως, το επιχείρημα της φοροδιαφυγής είναι παντελώς αβάσιμο, γιατί για τη φοροδιαφυγή ευθύνεται εξολοκλήρου, άμεσα και έμμεσα, το ελληνικό κράτος και σε καμία περίπτωση οι συνεπείς φορολογούμενοι!\n16 Μάιος, 2018 | 14:32\nΕρντογάν: Σύντομα θα αποκαλυφθεί η αλήθεια για τον Κασόγκι!\nΚαταστροφικός ανεμοστρόβιλος στην Κύπρο\nΠεριφέρεια Πελοποννήσου - Οι υποψηφιότητες που έχουν «κλειδώσει»\n«Αμαρτίες γονέων...» - Αναβλήθηκε εκδήλωση της ΝΔ με καλεσμένη την Εύη Τατούλη


Vestas: η ισχυρότερη υπεράκτια ανεμογεννήτρια παγκοσμίως ηλεκτροδοτεί 7.500 νοικοκυριά ετησίως (video) | Πράσινη Ασπίδα\nVestas: η ισχυρότερη υπεράκτια ανεμογεννήτρια παγκοσμίως ηλεκτροδοτεί 7.500 νοικοκυριά ετησίως (video)\nΗ εταιρεία Vestas από τη Δανία τελείωσε την κατασκευή ενός πρωτότυπου ατρακτιδίου για την ισχυρότερη υπεράκτια ανεμογεννήτρια του κόσμου.\nΤο ακτρακτίδιο έχει μήκος 20 μέτρα, πλάτος\n8 μέτρα, ύψος επίσης 8 μέτρα και βάρος 390 τόνους. H Vestas υποστηρίζει ότι μία μόνο ανεμογεννήτρια θα μπορεί να ηλεκτροδοτήσει 7.500 ευρωπαϊκά νοικοκυριά.\nΗ ανεμογεννήτρια V164-8.0 MW της Vestas έχει επιφάνεια σάρωσης 21.000 τετρ. μέτρων με αποτέλεσμα να αυξάνει τον όγκο της ενέργειας που μπορεί να συλλέξει, μειώνοντας παράλληλα λειτουργικά κόστη και κόστη συντήρησης. Οι εγκαταστάστες των υπεράκτιων αιολικών πάρκων θα μπορούν να επιτυγχάνουν την επιθυμητή ηλεκτροπαραγωγή με λιγότερες μονάδες.\nΤο πρωτότυπο θα υποβληθεί σε δοκιμές στο κέντρο του Όστεριλντ της Δανίας. Εκτός από το ατρακτίδιο, η Vestas είχε ολοκληρώσει τις δοκιμές της έλικας μήκους 80 μέτρων για την ανεμογεννήτρια V164-8.0 MW το Σεπτέμβριο.\nΣημειώνεται ότι το ατρακτίδιο βρίσκεται στην κορυφή του πύργου και περιέχει το κιβώτιο ταχυτήτων, τους άξονες χαμηλής και υψηλής ταχύτητας, τη γεννήτρια, τον ελεγκτή και το φρένο. Μερικά ατρακτίδια είναι τόσο μεγάλα, ώστε ακόμη και ένα ελικόπτερο μπορεί να προσγειωθεί πάνω τους.\nPrevious articleΤεράστιες ποσότητες γλυκού νερού κρύβουν οι ωκεανοί\nNext articleΟ Ξάβερ χτυπάει τη Δυτική Ευρώπη, σκοτώνει τρεις


Το OnePlus 6T κυκλοφορεί στις 30 Οκτωβρίου; | Techblog.gr\nΤο OnePlus 6T κυκλοφορεί στις 30 Οκτωβρίου;\nΔευτέρα, 08/10/2018 · Ιάκωβος Μπελώνιας OnePlus OnePlus 6T\nΤο OnePlus 6T αναμένεται να παρουσιαστεί στις 17 Οκτωβρίου και το Amazon της Ινδίας πιθανόν να αποκάλυψε την ημερομηνία της επίσημης κυκλοφορίας του, η οποία φαίνεται να είναι στις 30 Οκτωβρίου.\nΕίναι αλήθεια πως έχουμε δει αρκετές διαρροές αναφορικά με το σχεδιασμό και τα τεχνικά χαρακτηριστικά του OnePlus 6T, με ορισμένα από αυτά να έχουν αποκαλυφθεί από την ίδια την εταιρεία. Η νέα συσκευή της OnePlus θα έχει αναγνώστη δακτυλικών αποτυπωμάτων ενσωματωμένο στην οθόνη αλλά όχι την υποδοχή για ακουστικά 3.5mm, αυξάνοντας τον ελεύθερο χώρο εσωτερικά της συσκευής έτσι ώστε να τοποθετηθεί μια μπαταρία μεγαλύτερης χωρητικότητας.\nΟι νέες πληροφορίες για το OnePlus 6T αφορούν την ημερομηνία κυκλοφορίας του και έρχονται από το Amazon της Ινδίας όπου φαίνεται να έχουν ξεκινήσει οι προπαραγγελίες και δείχνουν πως θα σταματήσουν στις 30 Οκτωβρίου. Τότε φαίνεται πως θα είναι η επίσημη κυκλοφορία της συσκευής στην αγορά η οποία πιθανόν να έχει και πάλι τον επεξεργαστή Snapdragon 845 μαζί με 6GB RAM, waterdrop notch και in-display αναγνώστη δακτυλικών αποτυπωμάτων.\nΟυσιαστικά οι αλλαγές είναι το drop και το in display fingerprint?


Συγκαλείται η Cobra για επιβολή της τάξης | Η ΚΑΘΗΜΕΡΙΝΗ\nΛΟΝΔΙΝΟ. Την κρισιμότητα της κατάστασης στη Βρετανία υπογραμμίζει η απόφαση του πρωθυπουργού Ντέιβιντ Κάμερον να συγκαλέσει υπό την προεδρία του τη διυπηρεσιακή επιτροπή Cobra, αρμόδια για τη διαχείριση εκτάκτων αναγκών, στην οποία συμμετέχουν εκτός από τους αρμόδιους υπουργούς και η ηγεσία των διωκτικών αρχών.\nΧθες, η Αστυνομία του Λονδίνου προχώρησε στη δημοσίευση φωτογραφιών ατόμων που συμμετείχαν στη λαφυραγώγηση επιχειρήσεων, πολλοί από αυτούς νεαρής ηλικίας, οδηγώντας τον πρωθυπουργό Κάμερον να δηλώσει: «Θα νιώσετε την πλήρη αυστηρότητα του νόμου. Αν είστε αρκετά μεγάλοι για να διαπράξετε το έγκλημα, είστε αρκετά μεγάλοι για να υποστείτε τις νομικές συνέπειες». Η Αστυνομία έχει απευθύνει έκκληση στους πολίτες να επικοινωνήσουν με τις αρχές εφόσον αναγνωρίσουν άτομα που διαπράττουν αξιόποινες πράξεις στις φωτογραφίες.\nΗ Αστυνομία εξέταζε χθες τη χρήση πρωτοφανών για τα δεδομένα της ηπειρωτικής Βρετανίας μεθόδων, που έχουν αποδειχθεί αποτελεσματικές στη Β. Ιρλανδία, όπως την επιβολή απαγόρευσης κυκλοφορίας σε συνοικίες της αγγλικής πρωτεύουσας και τη χρήση πλαστικών σφαιρών κατά των ταραξιών. Σύμφωνα με εντολή του πρωθυπουργού, όλες οι άδειες αστυνομικών ανεκλήθησαν, ενώ χθες το βράδυ ο Κάμερον δεσμεύθηκε ότι 16.000 άνδρες της Αστυνομίας θα περιπολούν τους δρόμους του Λονδίνου. Παρά τις εκκλήσεις βουλευτών της συμπολίτευσης, η υπουργός Εσωτερικών Τερέζα Μέι απέκλεισε χθες κατηγορηματικά το ενδεχόμενο χρήσης τεθωρακισμένων εξοπλισμένων με πυροσβεστικές αντλίες κατά των ταραξιών.\nΑντιμέτωπη με διαμαρτυρίες ανθρωπιστικών οργανώσεων, η αστυνομία του Λονδίνου ανακοίνωσε χθες ότι εξετάζει τη χρήση ειδικών πυρομαχικών «baton rounds», αντί πλαστικών σφαιρών. Τα παραπάνω πυρομαχικά αποτελούνται από δεκάδες πλαστικά σφαιρίδια, που περιέχονται σε μικρό σακούλι και εκτοξεύονται από κυνηγετική καραμπίνα. Το σακούλι προκαλεί έντονο πόνο κατά την πρόσκρουση με το σώμα, αλλά είναι ανίκανο να τραυματίσει το θύμα του. Παρά τις σκηνές καταστροφής σε πολλές συνοικίες βρετανικών πόλεων, όμως, ο εκπρόσωπος της Αστυνομίας απέκλεισε χθες το ενδεχόμενο ανάπτυξης δυνάμεων του στρατού στους δρόμους πόλεων της χώρας, καλώντας, ωστόσο, τους γονείς να κρατήσουν τα παιδιά τους στα σπίτια τους χθες το βράδυ. Η φύση των επεισοδίων των τελευταίων ημερών δεν επέτρεψε στην Αστυνομία να αξιοποιήσει τα χρήσιμα επιχειρησιακά διδάγματα που εμπέδωσε στις πρόσφατες φοιτητικές διαδηλώσεις κατά της αύξησης των πανεπιστημιακών διδάκτρων.\nΣτις διαδηλώσεις αυτές τον Μάρτιο που μας πέρασε, η Αστυνομία επέλεξε την τακτική του «kettling», της βίαιης απομόνωσης, δηλαδή, των ενδεχόμενων ταραξιών, που ανήκουν συνήθως στον αντιεξουσιαστικό χώρο και αναγνωρίζονται εύκολα. Παρά τις επικρίσεις που δέχθηκε η τακτική αυτή, λόγω του αποκλεισμού ατόμων μικρής συνήθως ηλικίας και της ουσιαστικής κράτησής τους στον δρόμο από αστυνομικούς, τα επεισόδια τον Μάρτιο περιορίσθηκαν σημαντικά και έληξαν γρήγορα. Η τακτική του kettling, όμως, δεν μπορεί να εφαρμοσθεί εναντίον μεμονωμένων ταραξιών, που κινούνται σε μικρές ομάδες αναζητώντας εύκολους στόχους μεταξύ των καταστημάτων.\nΤην ίδια στιγμή, η πολιτική περικοπών στα Σώματα Ασφαλείας από την κυβέρνηση συνασπισμού της Βρετανίας χαρακτηρίζεται εν μέρει υπεύθυνη για την ολιγωρία των αρχών. Σύμφωνα με προεκλογικές του δεσμεύσεις, ο Κάμερον μείωσε τις δαπάνες της αστυνομίας κατά 20% και τον αριθμό των αστυνομικών κατά 4.625, στους 139.110 σε όλη τη χώρα.


Ο Ντιγκινί «έφερε» τα ευχάριστα - Novasports.gr\nΗ απρόσκοπτη παρουσία του Ντιγκινί στην προπόνηση του Άρη ήταν το καλύτερο νέο που θα μπορούσε να λάβει η τεχνική ηγεσία.\n15/03/2019 • 18:20\nΜαουρίτσιο - Ντιγκινί\nΗ απρόσκοπτη παρουσία του Ντιγκινί στην προπόνηση του Άρη ήταν το καλύτερο νέο που θα μπορούσε να λάβει η τεχνική ηγεσία. Ο Γάλλος επιθετικός, στην προπόνηση που διεξήχθη στο Δασυγένειο Αθλητικό Κέντρο, μετείχε κανονικά έπειτα από καιρό θέτοντας εαυτόν στη διάθεση του Σάββα Παντελίδη για την εντός έδρας αναμέτρηση με τον Απόλλωνα Σμύρνης την προσεχή Δευτέρα.\nΕξέλιξη που βοηθά τα μέγιστα στην καλύτερη δυνατή προετοιμασία εν όψει της συγκεκριμένης αναμέτρησης και σε μια χρονική στιγμή που κορυφώνονται οι σχετικοί ρυθμοί. Καθοριστική αναμένεται να είναι κι η αυριανή προπόνηση στον ίδιο χώρο ενώ από την αντίστοιχη της Κυριακής θα προκύψει η αποστολή για το ματς.


Αδιανόητο - Έλληνας τραγουδιστής μπήκε στην μπανιέρα και την είδε... Μαντόνα - News - Youweekly\nNews 23.04.2020 15:41\nΑκόμα ένα αδιανόητο σκηνικό έλαβε χώρα στην ελληνική showbiz, μιας και ένας γνωστός Έλληνας τραγουδιστής, για να περάσει το χρόνο του, αποφάσισε να μπει στην μπανιέρα του και να την δει για λίγο κι αυτός Μαντόνα, ερμηνεύοντας κομμάτια της Βασίλισσας της ποπ.\nΗ καραντίνα συνεχίζεται και όπως όλα δείχνουν, οι celebrities προσπαθούν καθημερινά να βρίσκουν δημιουργικούς τρόπους για να περάσουν το χρόνο τους. Άλλοι μαγειρεύουν, άλλοι το ρίχνουν στη γυμναστική, στις χειροτεχνίες, τις ταινίες, και άλλοι αποφασίζουν να γίνουν μία νέα βερσιόν της Μαντόνα.\nΟ λόγος για τον Άλεξ Καββαδία, ο οποίος μέσα από τον προσωπικό του λογαριασμό στο Instagram, προσέφερε ένα μοναδικό σκηνικό μιας και αποφάσισε να μπει στην μπανιέρα του, να πιει το ποτό του και να ερμηνεύσει μερικές από τις μεγαλύτερες επιτυχίες της Μαντόνα.\nΣίγουρα η εμφάνισή του δεν μπορεί να ξεχασθεί, αφού ό, τι κάνει το κάνει με στιλ και αυτό φαίνεται!\nO ταλαντούχος Άλεξ, εμπνευσμένος από το βίντεο της Madonna, στις αρχές της καραντίνας, γέμισε με σαπουνάδες την μπανιέρα του, πήρε ένα ποτήρι κρασί και τραγούδησε… Madonna, «Like a Virgin»\nΠοιος είναι ο Άλεξ Καββαδίας που μπήκε στην μπανιέρα του και τραγούδησε Μαντόνα\nΟ Άλεξ Καββαδίας ήταν ένας από τους παίκτες του Nomads. Έχει γεννηθεί στο Σίδνεϋ, στην Αυστραλία, από Έλληνες γονείς. Το 1999 ήρθε για διακοπές στην Έλλαδα και τελικά έμεινε για πάντα. Ζει στην Ηλιούπολη Αττικής. Ποια είναι η ηλικία του; Δείτε στο τέλος του άρθρου.\nΕίναι ένας αγγλόφωνος ποπ – ροκ καλλιτέχνης και έχει ρίζες από την Κέρκυρα. Τελειώνοντας το σχολείο, σπούδασε υποκριτική και διαφήμιση.\nΉταν ο τραγουδιστής του συγκροτήματος Matisse. Με τον Άλεξ Καββαδία στα φωνητικά, οι Matisse ήταν υποψήφιοι για δυο βραβεία στα MTV European Music Awards. Στις 19 Σεπτεμβρίου του 2014, ο Άλεξ άνοιξε τη συναυλία της Lady Gaga στο ΟΑΚΑ, ενώ έχει συνεργαστεί και με τον τραγουδιστή-σύμβολο της Κρήτης, Ψαραντώνη.\nΘρήνος! Δολοφονήθηκε γνωστός ράπερ μέσα στο σπίτι του


Το "Πλήρωμα του αγώνα" - Βάτσος/Θεοφανίδης - Γνωρίστε τους!\nΔημοσιεύθηκε : Τετάρτη, 11 Μαρτίου 2009 09:12\nΓράφτηκε από τον/την Τάσος Τσιότρας, Φωτογραφίες: Ανδρέας Αποστολίδης\nΣτον τελευταίο αγώνα του Κυπέλλου Β.Ελλάδος, το μίνι ράλλυ Δημόκριτος, οι Νίκος Βάτσος και Χρήστος Θεοφανίδης με το Peugeot 309 GTI της Ε/11 πραγματοποίησαν μια εξαιρετική εμφάνιση. Ταχύτατοι σε όλη τη διάρκεια του αγώνα με αποτέλεσμα να τερματίσουν 4οι γενικής, 2οι δίλιτροι, και φυσικά να κλείνουν τη χρονιά, 3οι στη βαθμολογία της κατηγορίας των 2000cc για το Κύπελλο Β.Ελλάδος. Έτσι αποφασίσαμε να είναι αυτοί "ΤΟ ΠΛΗΡΩΜΑ ΤΟΥ ΑΓΩΝΑ" για τον αγώνα της Αλεξ/πολης και φυσικά πριν από λίγο καιρό είχαμε την ευκαιρία να τους γνωρίσουμε λίγο καλύτερα.\nΈτσι λοιπόν βρεθήκαμε στο Καμπάνι Κιλκίς, έδρα της αγωνιστικής ομάδας της οικογένειας Βάτσου, η οποία κοσμεί εδώ και αρκετά χρόνια τους Ελληνικούς αγώνες. Συζητήσαμε μαζί τους, τους φωτογραφήσαμε, και ορίστε τι μας είπαν!\nR40: Nίκο πες μας το ιστορικό σου στους αγώνες. Πως ξεκίνησες να συμμετέχεις;\nΝίκος Βάτσος (Ν.Β.): Όπως οι περισσότεροι, ξεκίνησα να παρακολουθώ αγώνες ως θεατής μαζί με τον πατέρα μου. Στα μέσα της δεκαετίας του '80, το συνεργείο μας ανέλαβε το σέρβις στα αγωνιστικά του Βασίλη Τσομπανόπουλου για περίπου μια δεκαετία και αυτή ήταν η πρώτη μου κοντινή επαφή με τον χώρο. Κατά την διάρκεια αυτής της συνεργασίας ξεκίνησε να συμμετέχει και ο πατέρας μου σε αγώνες και από το 1995 και μετά ξεκίνησα να συμμετέχω και γω.\nR40: Πέρσυ ξεκινήσατε την χρονιά με αρκετές ατυχίες αλλά στο τέλος πήρατε κάποια πολύ καλά αποτελέσματα. Κάνε μας ένα resume της περσυνής χρονιάς.\nN.B.: Η περσυνή χρονιά δεν ήταν από τις καλύτερες μας. Αρχικά είχαμε στόχο να διεκδικήσουμε την Ε/11 στο Πανελλήνιο Κύπελλο Ασφάλτου αλλά κάποιες ατυχιές που είχαμε στους πρώτους αγώνες μας άφησαν μακριά στην βαθμολογία και έτσι αλλάξαμε στόχο και αποφασίσαμε να συνεχίσουμε στο Κύπελλο Β.Ελλάδος. Εκεί πήραμε καλά αποτελέσματα που μας έφεραν 3ους στα 2λιτρα αλλά το πιο σημαντικό για την περσυνή χρονιά ήταν ότι άλλαξα συνοδηγό και πρωταρχικός στόχος ήταν το δέσιμό μας στο οποίο πιστέυω πως δουλέψαμε πολύ καλά.\nR40: Για την φετινή χρονιά αποφασίστηκε τα ΕΕ να μην συμμετέχουν στην F2. Πες μας την γνώμη σου γι' αυτό αλλά και γενικότερα για την φετινή προκύρηξη των Πρωταθλημάτων και Κυπέλλων.\nΝ.Β.: Όσον αφορά την μη βαθμολόγηση των ΕΕ το μόνο σίγουρο είναι ότι αυτό θα έχει επιπτώσεις στο θέαμα. Η μη βαθμολόγηση τους σίγουρα θα οδηγήσει αρκετά πληρώματα που συμμετείχαν με αυτά να βρούν κάτι άλλο καθώς σίγουρα θα ήθελαν να βαθμολογηθούν στην κατηγορία που συμμετέχουν, και φυσικά τα ΕΕ λόγω των ελευθεριών που έχουν, αλλά κυριώς λόγω των πληρωμάτων που συμμετείχαν τα τελευταία χρόνια με αυτά, πιστεύω πως προσφέρουν αρκετό θέαμα στους θεατές και γενικότερα φέρνουν κόσμο στα βουνά. Εμείς, επειδή το αυτοκίνητο δεν έχει τόσο μεγάλες μετατροπές, μπορούμε εύκολα να το μετατρέψουμε σε ΕΑ. Βέβαια εφόσον και τα 2λιτρα KC δεν βαθμολογούνται στην F2, θα ήταν άδικο να βαθμολογούνται τα ΕΕ εκεί! Όσον αφορά την φετινή προκύρηξη πιστεύω πως είναι θετικό να έχουμε ένα πρωτάθλημα. Μαζεύονται έτσι οι αγώνες και οι συμμετοχές συγκεντρώνονται σε λιγότερους αγώνες που πιστεύω ότι θα αυξηθούν έχοντας μόνο ένα πρωτάθλημα, απλά θα προτιμούσα οι αγώνες να είναι 6 χωμάτινοι και 6 ασφάλτινοι και οι ελάχιστοι για να βαθμολογηθείς να είναι π.χ. 8, έτσι ώστε να αναγκαστούν πληρώματα αμιγώς ασφάλτινα ή χωμάτινα να συμμετέχουν και στην άλλη επιφάνεια έτσι ώστε οι πρωταθλητές μας να είναι πιο ολοκληρωμένοι σαν οδηγοί και όχι μόνο ασφάλτινοι ή χωμάτινοι!\nR40: Ποιο είναι το πρόγραμμά σου για φέτος;\nΝ.Β.: Το πρόγραμμά μας δεν είναι ακόμα οριστικό καθώς ακόμα βρισκόμαστε σε συζήτηση με τους χορηγούς μας. Αυτό που σίγουρα μπορώ να σας πω είναι ότι φέτος θέλουμε να κάνουμε αγώνες του Πανελληνίου Πρωταθλήματος, τους περισσότερους από τους ασφάλτινους και κάποιους επιλεκτικά στο χώμα. Αν όλα πάνε καλά, ίσως να συμμετέχουμε και στον αγώνα της Βουλγαρίας για το Ευρωπαικό Πρωταθλημα Ράλλυ καθώς πάντα ήθελα να κάνω έναν αγώνα στο εξωτερικό.\nR40: Συμμετέχεις χρόνια στους αγώνες αυτοκινήτου. Πόσο πιστεύεις ότι έχεις εξελιχθεί σαν οδηγός;\nN.B.: Κάθε μέρα που περνάει μαθαίνω και περισσότερα. Είναι ένα σπορ που δεν μένεις στάσιμος ποτέ! Σίγουρα έχω εξελιχθεί πολύ. Στα 19 μου, οδηγούσα περισσότερο με την καρδιά, ενώ τώρα θα μπορούσα να πω ότι οδηγώ περισσότερο εμπειρικά. Η πείρα όσο περνάνε τα χρόνια σε βελτιώνει θέλοντας και μη.\nR40: Τι προτιμάς, άσφαλτο ή χώμα; Επίσης, πιστέυεις ότι λείπει ένας χωμάτινος αγώνας στη Β.Ελλάδα;\nΝ.Β.: Eγώ ξεκίνησα τους αγώνες στο χώμα. Την ευχαρίστηση που σου δίνει ένας αγώνας στο χώμα, δύσκολα θα την βρεις σε έναν ασφάλτινο καθώς στην άσφαλτο θα πρέπει να υπερβάλλεις πολύ για να πάρεις την ίδια ευχαρίστηση. Υπάρχει βέβαια και το θέμα ότι το χώμα προκαλεί περισσότερες ζημιές στα αυτοκίνητα αλλά πιστεύω αυτές υποσκελίζονται από την οδηγική ευχαρίστηση που παίρνεις. Όσον αφόρα το χώμα στην Β.Ελλάδα πιστεύω πως πραγματικά λείπει ένας χωμάτινος αγώνας έστω και φιλικός! Είναι κρίμα να υπάρχουν στην περιοχή οι καλύτερες χωμάτινες ε.δ. της Ελλάδος και να μην τις εκμεταλευόμαστε τουλάχιστον για την ευχαρίστηση μας! Θα βόλευε αρκετά κάποιους οδηγούς που θέλουν να κάνουν χώμα να υπάρχει ένας αγώνας χωμάτινος στην περιοχή. Μου άρεσε πολύ που το Θερμαικού έγινε χωμάτινο το 2006 και θα ήθελα να το ξαναδώ έτσι, ακόμα και στο πρωτάθλημα.\nR40: Aν μπορούσες, τι θα άλλαζες άμεσα στα ράλλυ;\nN.B.: Σίγουρα οι αγώνες έχουν πολύ υψηλότερο επίπεδο ασφάλειας από τα προηγούμενα χρόνια αλλά αν μπορούσα να αλλάξω κάτι αυτό θα ήταν να επιχορηγούσα τις λέσχες περισσότερο οικονομικά ώστε να τους παρέχω την δυνατότητα να διοργανώσουν ακόμα ασφαλέστερους αγώνες.\nR40: Τι θα συμβούλευες έναν νέο που θέλει να ασχοληθεί με τους αγώνες αυτοκινήτου;\nN.B.: Καταρχάς, είναι πολύ σημαντικό να θέλει ένας νέος να ασχοληθεί με οποιαδήποτε μορφή αθλητισμού. Τώρα αν αυτό που επιλέξει είναι ο μηχανοκίητος αθλητισμός, αυτό που θα τον συμβούλευα θα ήταν να κάνει αργά και σταθερά βήματα. Είναι ελάχιστες οι περιπτώσεις που κάποιος πρωταγωνιστεί εξ αρχής σε ένα σπορ. Θέλει υπομονή, πολλή δουλειά και μετά τα αποτελέσματα θα έρθουν μόνα τους!\nR40: Θα ήθελες να ευχαριστήσεις κάποιους στην ως τώρα καριέρα σου;\nN.B.: Nαι σίγουρα. Καταρχάς τον Βασίλη Τσομπανόπουλο καθώς από αυτόν ξεκίνησαν όλα! Θέλω να ευχαριστήσω όλους τους χορηγούς που με στήριξαν όλα αυτά τα χρόνια, και ιδιαίτερα αυτούς που με στηρίζουν τα τελευταία χρόνια, τα λιπαντικά Fuchs, τα ανταλλακτικά αυτοκινήτων Auto System, και την Peugeot Newland. Όσα ευχαριστώ και να πω στα παιδιά που εργάστηκαν ή εργάζονται στην προετοιμασία και service των αγωνιστικών μου, ποτέ δεν θα είναι αρκετά, και πάνω απ' όλα ένα μεγάλο ευχαριστώ στην οικογένεια μου!\nR40: Πως ξεκίνησε η εμπλοκή σου με τους αγώνες;\nΧρήστος Θεοφανίδης (Χ.Θ.): Eπί αρκετά χρόνια παρακολουθούσα σαν θεατής το ράλλυ Ακρόπολις το οποίο με έκανε να θέλω να εμπλακώ στον χώρο είτε σαν οδηγός είτε σαν συνοδηγός. Αυτό έγινε για πρώτη φορά όταν γνώρισα τον Τάκη Αλεξιάδη από τις Σέρρες, σε έναν αγώνα F1 στην Monza, που τότε συμμετείχε στο Yaris Cup και τον ακολουθούσα σαν βοηθός του σε όλο το Cup. Στην συνέχεια απέκτησε και συμμετείχε στους αγώνες με ένα Fiat Cinquecento και εκεί συμμετείχα για πρώτη φορά ως συνοδηγός μαζί του δίνοντας μου την πρώτη ευκαιρία να κάνω το όνειρό μου πραγματικότητα.\nR40: Συμμετείχες με αρκετούς οδηγούς σαν πλήρωμα. Πόσο σε έχει βοηθήσει ο καθένας να εξελιχθείς ως συνοδηγός;\nX.Θ.: Ναι, ο Τάκης ήταν αρκετά ερασιτέχνης σαν οδηγός, μαζί του όμως πήρα το πρώτο feeling σαν συνοδηγός. Στην συνέχεια με τον Δημήτρη τον Παρταλιό έμαθα να κάνω σωστά γραπτά που έιναι πολύ σημαντικό. Με τον Γιώργο Κληματσάκη άρχισα να αποκτώ ταχύτητα ενώ μαζί του έκανα και τον πρώτο μου χωμάτινο αγώνα. Μετά βρέθηκα συνοδηγός του Σάκη Τρατσέλα όπου και εκεί απέκτησα πολύτιμες εμπειρίες ενώ στη συνέχεια βρεθηκα δίπλα στον Γιώργο Πάζη όπου εκεί ήταν πολύ απαιτητικό το διάβασμα και στην άσφαλτο και στο χώμα. Με τον Νίκο τον Βάτσο το διάβασμα είναι το ίδιο απαιτητικό συν του ότι τώρα τα χιλιόμετρα που στρίβουμε είναι πολλά. Είναι το πιο γρήγορο αυτοκίνητο με το οποίο έχω συμμετάσχει ως τώρα και εδώ το λάθος δεν συγχωρείται!\nR40: Πιστεύεις ότι ένας συνοδηγός παίρνει την αναγνώριση που πρέπει από τον κόσμο;\nX.Θ.: Όχι! Το μεγαλύτερο ποσοστό του κόσμου που παρακολουθεί ράλλυ, συνήθως θυμάται τον οδηγό ενός πληρώματος. Τώρα όσον αφορά τον ρόλο του συνοδηγού και την αναγνώριση του μέσα στο πλήρωμα αυτό εξαρτάται κυρίως από τον οδηγό. Άλλοι χρησιμοποιούν τον συνοδηγό για να τους επιβεβαιώνει μέσα στις ε.δ. αυτό που θυμούνται, ενώ άλλοι οδηγοί απλά εκτελούν τις εντολές του συνοδηγού και έτσι πρέπει να είναι, καθώς προσωπικά θα μπορούσα να χαρακτηρίσω τον οδηγό ως "εκτελεστικό όργανο". Αυτό το έχω βρει με τον Νίκο και αυτό προκύπτει από πολλή δουλεια στις δοκιμές και πολύ σωστά γραπτά. Ο οδηγός δεν πρέπει να θυμάται, αλλά να εκτελεί. Τα ράλλυ είναι ομαδικό σπορ και δεν γίνεται να αντιμετωπίζεις τον συνοδηγό σαν 90 κιλά έρμα!\nR40: Aσφάλεια στους αγώνες αυτοκινήτου. Σε τι επίπεδο πιστεύεις ότι βρίσκονται οι αγώνες ενώ θα ήθελα να μου σχολιάσεις την απόφαση για το HANS να μην είναι υποχρεωτικό και φέτος, ενώ αρχικά είχε ανακοινωθεί αλλιώς και το γνωρίζαμε εδώ και ενάμισυ χρόνο.\nΧ.Θ.: Το επίπεδο σε σχέση με τα παλαιότερα χρόνια όπου τρέχαμε με τα σορτσάκια και ένα t-shirt είναι σίγουρα ανεβασμένο. Πλέον όλος ο ρουχισμός έχει υψηλό επίπεδο ασφαλείας ενώ πρέπει να είναι και ομολογκαρισμένος. Για το HANS πιστεύω πως έτσι όπως ανέβηκαν οι ταχύτητες στα ράλλυ πρέπει να το φοράνε και ο οδηγός και ο συνοδηγός καθώς αποδεδειγμένα μπορεί να βοηθήσει σε μια δύσκολη στιγμή! Βέβαια κατανοώ επίσης ότι και το κόστος για να αποκτηθεί το HANS δεν είναι και μικρό και δεδομένης της οικονομικής κρίσης που υπάρχει ίσως να χάναμε αρκετές συμμετοχές σε αγώνες για αυτό τον λόγο. Επίσης θα πρεπε το HANS να γίνει υποχρεωτικό σε όλες τις μορφές αγώνων, όχι μόνο στο Πανελληνιο Πρωτάθλημα αλλά και στα Σπριντ. Και εκεί οι αγωνιζόμενοι τους ίδιους κινδύνους αντιμετωπίζουν. Τέλος πάντων, ας ακολουθήσουμε το υπόλοιπο 40% της Ευρώπης που και εκεί δεν θα είναι υποχρεωτικό το HANS και για φέτος και του χρόνου να γίνει υποχρεωτικό σε όλα τα είδη αγώνων αυτοκινήτου. Πάντως μόνο καλό μπορεί να κάνει η χρήση του HANS. Αυτό πρέπει να περάσουμε στους συμμετέχοντες!\nR40: Ράλλυ ΕΛΠΑ 2008! Τι πιστεύεις ότι έφταιξε και μετά την απόλυτα επιτυχημένη διοργάνωση του 2007, ο αγώνας δεν ξαναγίνεται στην περιοχή;\nΧ.Θ.: Ο αγώνας του 2007 ήταν επιτυχημένος 100% και αυτό φαίνεται και από την βαθμολογία που πήρε, που ήταν η υψηλότερη, ανάμεσα στους αγώνες του Ευρωπαικού Πρωταθλήματος. Τι έφταιξε; Δεν μπορούμε να ξέρουμε με βεβαιότητα αυτό καθώς υπάρχουν πράγματα που ίσως να μην γνωρίζουμε. Πιστεύω πως τα χρήματα υπήρχαν για την διοργάνωση του αγώνα και οι λόγοι που δεν έγινε ήταν άλλοι. Ίσως να βολέβει κάποιους η διοργάνωση του αγώνα πιο κοντά στην Αθήνα, αν και όποτε μετακινήθηκε ο αγώνας από την Χαλκιδική με στόχο την βελτίωσή του, αυτό δεν έγινε ποτέ! Και στην Πάτρα δεν είχαν τα αναμενόμενα αποτελέσματα. Ο αγώνας έκανε το όνομα του και την ιστορία του στην Χαλκιδική και αυτό δεν θα αλλάξει ποτέ! Το θέμα είναι ότι για μια ακόμα φορά γίναμε ρεζίλι στην Ευρώπη, πράγμα που δεν με ευχαριστεί καθόλου.\nR40: Tι προτιμάς περισσότερο; Άσφαλτο ή Χώμα, και γιατί;\nΧ.Θ.: Προτιμώ το χώμα, γιατί έχει περισσότερο θέαμα και ευχαρίστηση. Η άσφαλτος είναι πολύ απόλυτη. Πολλά τα χιλιόμετρα και χρειάζεται ακρίβεια και πολύ καθαρές γραμμές. Στο χώμα τα πράγματα είναι πιο χαλαρά, πιο διασκεδαστικά θα 'λεγα. Το κάθε ένα έχει τη χάρη του.\nR40: Πως βλέπεις το μέλλον των αγώνων αυτοκινήτου στην Ελλάδα; Bρισκόμαστε σε καλό δρόμο ή όχι;\nΧ.Θ.: Δεν μπορώ να σου πω ακριβώς προς τα που βαδίζουμε. Σίγουρα μας αρέσουν οι αγώνες και κάθε αγώνας ξεχωριστά μας δίνει ευχαρίστηση. Μου αρέσει πολύ η φετινή προκύρηξη αλλά και η περσυνή καθώς οι αγώνες μοιράζονται σε όλη την Ελλάδα και όχι γύρω από την Αττική. Και η Κρήτη να πάρει αγώνα του Πανελληνίου, και η Θράκη, έτσι ώστε ο Πρωταθλητής Ελλάδας να έχει τρέξει παντού!\nR40: Tι θα συμβούλευες έναν νέο που θέλει να ξεκινήσει τους αγώνες ως συνοδηγός;\nΧ.Θ.: To βασικό είναι να αγαπάει τους αγώνες αυτοκινήτου και να έχει χρόνο. Δεν θα πρέπει να φοβάται, καθώς ο φόβος φέρνει λάθη, και στο διάβασμα του συνοδηγού τα λάθη έχουν συνήθως επιπτώσεις άσχημες! Είναι μια πολύ υπεύθυνη θέση. Επίσης θα πρέπει να εμπιστεύεται τον οδηγο του και φυσικά να υπάρχει και το αντίστροφο.\nR40: Θα ήθελες να ευχαριστήσεις κάποιους στην ως τώρα πορεία τους στους αγώνες;\nΧ.Θ.: Θα ήθελα να ευχαριστήσω πολύ όλους τους οδηγούς που μου έδωσαν την δυνατότητα να συμμετέχω μαζί τους και ιδιαίτερα τον Νίκο Βάτσο και την οικογένεια του που πραγματικά με αγκάλιασαν και έχουμε δεθεί πολύ και φυσικά τους χορηγούς μας που μας βοηθάνε να κάνουμε τα όνειρά μας πραγματικότητα.\nΠιστεύουμε να σας δώσαμε την ευκαιρία να γνωρίσετε λιγο καλύτερα το "ΠΛΗΡΩΜΑ ΤΟΥ ΑΓΩΝΑ" για το ράλλυ Δημόκριτος και θέλουμε να ευχαριστήσουμε το πλήρωμα για την θερμή φιλοξενία στις εγκαταστάσεις της οικογένειας Βάτσου αλλά και την όμορφη συζήτηση που είχαμε μαζί τους. Επίσης θα θέλαμε να ευχαριστήσουμε τους υπεύθυνους, και όχι μόνο, του Ιππικού Ομίλου R7 στο Περιστέρι Κιλκίς που μας επέτρεψαν και συνέβαλαν στην πολύ ενδιαφέρουσα φωτογράφιση του πληρώματος με το αγωνιστικό τους στις εγκαταστάσεις του Ομίλου.


ΠΟΛΥΘΡΟΝΑ GAMING FB91056.01 ΜΑΥΡΟ ΚΟΚΚΙΝΟ PU 67x70x134 εκ.\nΑρχικήΈπιπλα γραφείουΚαρέκλες γραφείουΚαρέκλες γραφείου\nΣελίδα Καταλόγου 87\nΠροτειν. Τιμή Λιανικής: 207,90 €\nΠΟΛΥΘΡΟΝΑ GAMING FB91056.11 ΜΑΥΡΟ ΚΙΤΡΙΝΟ PU 67x70x134 εκ.ΠΟΛΥΘΡΟΝΑ GAMING FB91056.03 ΜΑΥΡΟ ΠΡΑΣΙΝΟ PU 67x70x134 εκ.ΠΟΛΥΘΡΟΝΑ GAMING FB91056.04 ΜΑΥΡΟ ΛΕΥΚΟ PU 67x70x134 cmΠΟΛΥΘΡΟΝΑ ΓΡΑΦΕΙΟΥ GAMING FB91056.08 ΜΑΥΡΟ ΜΠΛΕ PU 67x70x134 cm\nΚαρέκλα γραφείου gaming, από PU υψηλής ποιότητας σε μαύρο κόκκινο χρώμα 67x70x134 εκ. Η ξεχωριστή και πολυτελής καρέκλα gaming, θα αποτελέσει μια εξαιρετική προσθήκη στο σπίτι, το γραφείο και σε οποιοδήποτε μέρος αφιερώνετε πολλές ώρες για παιχνίδι ή εργασία. Ο εργονομικός σχεδιασμός με ψηλή πλάτη και μπράτσα, με εργονομικά μαξιλαράκια σε μέση και αυχένα, καθιστά την καρέκλα ιδανική για πολλές ώρες παιχνιδιού ή εργασίας. Η δυνατότητα ρύθμισης καθ' ύψος σάς επιτρέπει να την προσαρμόσετε στο ύψος του γραφείου, επιτυγχάνοντας υψηλή άνεση και σωστή ευθυγράμμιση της σπονδυλικής στήλης. Η καρέκλα προσφέρει, επίσης, τη δυνατότητα ανάκλισης έως και 180 μοίρες, ασφαλίζοντάς τη σε διαφορετικές θέσεις, καθώς και ρυθμιζόμενο ύψος στα μπράτσα και δυνατότητα περιστροφής δεξιά ή αριστερά, η καρέκλα μπορεί να χρησιμοποιηθεί για σύντομη ξεκούραση στο γραφείο ή για τις πιο έντονες gaming εμπειρίες. Μια καρέκλα κατάλληλη για αυτούς που αφιερώνουν πολλές ώρες στο γραφείο ή και στο σπίτι και προσφέρει εξαιρετική άνεση και χαλάρωση συνδυάζοντας την άνεση την ποιότητα και το μοναδικό design. Διαστάσεις καρέκλας: 67x70x134 εκ. Min ύψος καρέκλας: 124 εκ. Max ύψος καρέκλας: 134 εκ. Min ύψος καθίσματος: 45 εκ. Max ύψος καθίσματος: 56 εκ. Min ύψος μπράτσων: 60,5-68 εκ. Max ύψος μπράτσων: 70-77,5 εκ. Διατίθεται σε πακέτο αμοντάριστη.\nΚαρέκλα γραφείου gaming, από PU υψηλής ποιότητας σε μαύρο κόκκινο χρώμα 67x70x134 εκ.\nΗ ξεχωριστή και πολυτελής καρέκλα gaming, θα αποτελέσει μια εξαιρετική προσθήκη στο σπίτι, το γραφείο\nκαι σε οποιοδήποτε μέρος αφιερώνετε πολλές ώρες για παιχνίδι ή εργασία.\nΟ εργονομικός σχεδιασμός με ψηλή πλάτη και μπράτσα, με εργονομικά μαξιλαράκια σε μέση και αυχένα, καθιστά την καρέκλα ιδανική για πολλές ώρες παιχνιδιού ή εργασίας.\nΗ δυνατότητα ρύθμισης καθ' ύψος σάς επιτρέπει να την προσαρμόσετε στο ύψος του γραφείου, επιτυγχάνοντας υψηλή άνεση και σωστή ευθυγράμμιση της σπονδυλικής στήλης.\nΗ καρέκλα προσφέρει, επίσης, τη δυνατότητα ανάκλισης έως και 180 μοίρες, ασφαλίζοντάς τη σε διαφορετικές θέσεις,\nκαθώς και ρυθμιζόμενο ύψος στα μπράτσα και δυνατότητα περιστροφής δεξιά ή αριστερά, η καρέκλα μπορεί να χρησιμοποιηθεί για σύντομη ξεκούραση στο γραφείο ή για τις πιο έντονες gaming εμπειρίες.\nΔιαστάσεις καρέκλας: 67x70x134 εκ.\nMin ύψος καρέκλας: 124 εκ.\nMax ύψος καρέκλας: 134 εκ.\nMin ύψος μπράτσων: 60,5-68 εκ.\nMax ύψος μπράτσων: 70-77,5 εκ.\nΔιατίθεται σε πακέτο αμοντάριστη.\nΕίδος Καρέκλες γραφείου\nΑπόχρωση Μαύρο, Κόκκινο\nΧαρακτηριστικά Ρυθμιζόμενη ανάκλιση, Μετακ/μενα μπράτσα\n1 PCS 20.5 19.5 0.155904 0 0 1 0.84 0.64 0.29\nΒΙΒΛΙΟΘΗΚΗ ΜΕΛΑΜΙΝΗΣ FB92027.01 ZEBRANO 60X30X180 εκ.\nΚΑΛΟΓΕΡΟΣ ΞΥΛΙΝΟΣ FB90120.07 ΚΟΚΚΙΝΟΣ 45x45x180Υ εκ.


Η μαγεία στον σύγχρονο πολιτισμό - Times News\nΈνα οξυδερκές βιβλίο για την εικόνα της σημερινής ζωής, τη δημιουργία ψευδαίσθησης και αυταπάτης\nΜια κατηγορούμενη μάγισσα απεικονίζεται να υποβάλλεται σε δίκη στο Σάλεμ, όπου βυθίζεται στο νερό για να αποδειχτεί η ενοχή της\nΟΤΑΝ στον Φάουστους του Μάρλοου, ο Μεφιστοφελής καλεί την ωραία Ελένη της Τροίας, πράττει σύμφωνα με τον χαρακτήρα του. Η επιδεξιότητά του ως διαβόλου έγκειται στη δημιουργία της ψευδαίσθησης και της αυταπάτη;ς. Κατά τον χριστιανισμό μόνο ο Θεός ανασταίνει νεκρούς, σηκώνει τους κατάκοιτους και ξαναφέρνει τον άσωτοι υιό. Ο Θεός είναι αληθινός. Ο διάβολος είναι ένας ταχυδακτυλουργός που αλέθει τον άδειο αέρα. Κι αυτός όμως δημιουργεί εκ του μηδενός, αλλά φαντασίες, όχι πραγματικότητες.\nΣήμερα η μαγεία, έχοντας ξεγλιστρήσει από την αγκαλιά της παραδοσιακής μεταφυσικής, έχει μπει στη χώρα της ψυχολογίας. Τούτη είναι η κύρια ιδέα που διατρέχει την εμπεριστατωμένη μελἐτη του Σάιμον Ντάρινγκ “Οι σύγχρονες σαγήνες: η πολιτισμική δύναμη της εγκόσμιας μαγείας” (Simon During, Modern Enchantments: The Cultural Power of Secular Magic. Harvard University Press, 352 σελ.) και οι εκφάνσεις της σε αυτόν τον κόσμο. Οι ψευδαισθήσεις όταν δεν είναι γεννήματα εξωτερικών ουσιών, θεωρούνται δημιουργήματα του νου, όνειρα, παραισθήσεις, φαντασιώσεις. Σήμερα είναι η ύλη που φτιάχνει τον λαϊκό πολιτισμό. Λέξεις δανεικές από τη μεσαιωνική μαγεία, όπως σαγήνη, γοητεία, λάμψη και θάμβος, επιζούν στο λεξιλόγιο των ΜΜΕ και των περιοδικών. Το παλιό, σκοτεινό τοπίο της μαγείας μπήκε στα σαλόνια και τις λεωφόρους. Τα παιδιά βρήκαν λεγεώνες φαντασμάτων στα οικογενειακά βίντεο, αλλά φαντάσματα του πραγματικού βλέπει και ο κόσμος όλος μέσα από τις τηλεοπτικές οθόνες.\nΜε αυτήν την αλλαγή της έννοιας της μαγείας, καθώς γράφει η Μαρίνα Ουόρνερ στη “Φαϊνάνσιαλ Τάιμς”, καταπιάνεται στο βιβλίο του ο Σάιμον Ντάρινγκ. Αλλαγή από υπερφυσικό κακό, σε υλική ψευδαίσθηση. Η ψευδαίσθηση βεβαίως ήταν και είναι όρος της τέχνης και ο συγγραφέας το δείχνει αυτό διασχίζοντας πάμπολλα γνωστικά πεδία που σε άλλους και μόνο με το όνομά τους –ιστορία των πόλεων, γερμανική ρομαντική φιλοσοφία, κριτική του σύγχρονου καταναλωτισμού κ.ά.– θα προκαλούσαν ζάλη. Ξεκινά με τα αιγυπτιακά ιερογλυφικά, αρχαιοελληνικά ξόρκια και μαγγανείες και παρακολουθεί τις μαγικές τέχνες ώς τον επιστημονικό διαφωτισμό του 17ου αιώνα, όταν πνευματικοί άνθρωποι σαν τον Φράνσις Μπέικον και τον ιησουίτη Ατανάσιους Κίρχερ, εξερευνούσαν τα μυστικά της μαγείας και τα θαύματα της φύσης.\nΠοια είναι όμως τα όρια μεταξύ επιστήμης και μαγείας; Ούτε η επιστήμη μπορεί να το πει ούτε η μαγεία, μόνο το θρησκευτικό δόγμα. Όταν ο Ατανάσιους Κίρχερ πειραματιζόταν με τον μαγικό φανό στη Ρώμη και δημιουργούσε οπτασίες με καπνό και κάτοπτρα, υποστήριζε ότι έκανε επιστήμη, “φυσική μαγεία’’. Μολονότι το πεδίο της έρευνας στη μαγεία έχει κάπως νομιμοποιηθεί λόγω των δεσμών της με την επιστήμη, δεσμούς που δεν αναγνώριζε το χριστιανικό δόγμα, όμως η θέση του παραμένει αμφιλεγόμενη. Επειδή και το ψεύδος είναι δισυπόστατο, υπάρχει στη φαντασία αλλά δεν υπάρχει στην πραγματικότητα. Όλοι οι θαυματοποιοί, μάγοι και ερευνητές, μάντεις, προφήτες, χαρτορίχτρες, κατασκευαστές παιχνιδιών, δημιουργοί και λύτες μυστηρίων πατούν με το ένα πόδι στα σύννεφα και με το άλλο στη γη – αυτή είναι η αμφιλεγόμενη πραγματικότητά τους. Επισημαίνοντας τη συνέχεια μεταξύ του υψηλού και του κατώτερου πολιτισμού, ο συγγραφέας φτάνει και στον 20ό αιώνα και συζητεί τις σχέσεις μεταξύ των απόκρυφων τεχνών και της αβάν γκαρντ, της καλλιτεχνικής πρωτοπορίας: δυο μορφών της κυρίως, του δανδή του υπερρεαλισμού Ρεμόν Ρουσέλ και του ιδρυτή του “Είναι έργο τέχνης γιατί έτσι το βαφτίζω” Μαρσέλ Ντισάν. Ο Ντισάν ξεπροβάλλει ως ο μεγάλος μάγος, που μεταμορφώνει τα κοινά αντικείμενα σε έργα τέχνης, απλώς έτσι ονομάζοντάς τα.\n“Τα όνειρα είναι παιχνίδια” λέει ο Αντονίνος στο “Χειμωνιάτικο παραμύθι”. Ο Σαίξπηρ, τόσους αιώνες πριν από το βίντεο, διέβλεπε τη σχέση μεταξύ των παιχνιδιών και του μαγικού φανού. Επινοήσεις και κατασκευές όλων των ειδών, το καλειδοσκόπιο, ο προβολέας, το στερεοσκόπιο, οι πολυγωνικοί καθρέφτες, σηματοδοτούν την ιστορία των σύγχρονων μύθων, πολύ πριν από την εφεύρεση του κινηματογράφου που έφερε την επανάσταση στη σχέση πραγματικότητας και αναπαράστασης. Από αυτήν την πληθώρα μάγων και μαγειών, ανακύπτουν ορισμένα θέματα που αφορούν άμεσα τη σύγχρονη ζωή: ένα είναι ότι η εγκόσμια μαγεία δεν διαφέρει μόνο από τις απόκρυφες επιστήμες, αλλά είναι και εντελώς αντίθετη στην πίστη του αποκρυφισμού για την ύπαρξη άλλων κόσμων. Ξακουστοί θαυματοποιοί σαν τον Χουντίνι ή τον Άγγλο Χάρι Πράις ήσαν κυνηγοί φαντασμάτων που τα καταδίωκαν για να τα γυρίσουν πίσω στον άλλο κόσμο απ’ όπου προήλθαν. Άλλα θέματα σχετίζονται με αυτά που έχουν οι επικριτές του πολιτισμού του οικουμενικού θεάματος: ότι δηλαδή πίσω από τις αστικές απολαύσεις, κρύβεται η εικονική πραγματικότητα της ευδαιμονίας –η ανώτερη μορφή απάτης– και πιο πίσω, η μαζική πλύση εγκεφάλου. Ο συγγραφέας υπαινίσσεται ότι υπάρχει σχέση μεταξύ της σύγχρονης εγκόσμιας μαγείας και του απολυταρχισμού, έτσι οι μαγικές τέχνες επιστρέφουν απειλητικά για το σύνολο των πολιτών και για τον καθένα τους ξεχωριστά. Η δημιουργία των σύγχρονων ουτοπιών κρύβει και μεγάλη δόση εκμάγευσης των μαζών. Η ιδέα της εγκόσμιας, σύγχρονης μαγείας θίγει και φιλοσοφικά προβλήματα, όπως την ύπαρξη μιας υπερβατικής διάστασης. Η εκσυγχρονισμένη μαγεία βεβαίως δεν είναι διόλου μαγεία κατά την παλιά έννοια. Πού πήγε εκείνη; Και μπορεί να ανακληθεί; Ο κόσμος, δηλαδή οι καταναλωτές δείχνουν όλο και μεγαλύτερη επιθυμία, κρίνοντας από την άνθηση που γνωρίζουν τις τελευταίες δεκαετίες οι διάφορες σέχτες, λατρείες, πίστεις σε φτηνές μεταφυσικές.\nΜύθοι και ζωή\nΑυτά είναι θέματα που για να τα κατανοήσει κανείς χρειάζεται να γνωρίζει το βάθος τους, τις ρίζες τους είτε στην Αναγέννηση είτε σε μιας μορφής Σπινοζισμό. Φυσικά δεν μπορεί να τα γνωρίζει κι έγκειται στον συγγραφέα να τον καθοδηγήσει με σοβαρότητα και αξιοπρέπεια μέσα από τα δύσβατα εδάφη. Κι αυτό κάνει γιατί πρώτα διαπνέεται ο ίδιος από γνήσια περιέργεια και ειλικρινή ανάγκη να καταλάβει τον τρόπο που ζούμε σήμερα στις δυτικές κοινωνίες της ευμάρειας. Το βιβλίο του είναι μια προσθήκη στην ομάδα εκείνη των βιβλίων που έχουν εμφανισθεί τα τελευταία χρόνια και τα οποία επισημαίνουν τον κίνδυνο της σύγχυσης της πραγματικότητας με τη φαντασία, της αλήθειας με το ψέμα, της τηλεοπτικής εικόνας με τη ζωή και των ιδανικών με το χρήμα και την εξουσία.


Δηλητηριάσεις της γάτας από φάρμακα\nΘεωρείται η πιο συχνή δηλητηρίαση της γάτας και πολλές φορές καταλήγει στον θάνατο. Συμβαίνει από υπερβολική φροντίδα… όταν κατά την προσπάθεια να ανακουφιστούν οι πόνοι ή να ¨πέσει¨ ο πυρετός της γάτας, χορηγηθεί φάρμακο τύπου “Depon, Panadol, Dolal, Dalminette, Lonarid απλό, Apotel κλπ”.\nΟ οργανισμός της γάτας διαθέτει αποθηκευμένη στα κύτταρά του την ουσία γλουταθειόνη που συνδέεται με τα δηλητήρια, τα αδρανοποιεί και βοηθάει στην απέκκρισή τους. Δυστυχώς η ουσία acetaminophen εξαντλεί τα αποθέματα γλουταθειόνης με αποτέλέσμα θάνατο από ηπατική νέκρωση…\nΠως θα καταλάβω ότι η γάτα μου έφαγε acetaminophen;\nΑρχικά παρατηρείται ανορεξία, εμετός, σιαλόρροια.\nΜετά από μερικές ώρες παρατηρούνται μπλε ή καφέ βλεννογόνοι και πρήξιμο του προσώπου, των χεριών και των ποδιών (μεθαιμογλοβιναιμία). Οι βλεννογόνοι (όσο προχωρά η αιμόλυση) γίνονται ωχροί και μερικές φορές κίτρινοι (ικτερικοί).\nΜπορεί να παρατηρηθεί σοκολατί ούρο (μεθαιμογλοβινουρία) και σε 18-36 ώρες θάνατος.\nΠως θα γίνει η διάγνωση και θα θεραπευθεί η γάτα;\nΜετάτ ην πλήρη γενική φυσική εξέταση ο γιατρός έχει πολλά στοιχεία στα χέρια του για να προχωρήσει στην απόδειξη της διάγνωσής του και στην ταυτόχρονη θεραπεία με αντίδοτο.\nΜην προσπαθήσετε να της δώσετε κανένα “γιατροσόφι” ή φάρμακο. Όσο πιο γρήγορα έρθει στον γιατρό, και όσο πιο μικρή ποσότητα φαρμάκου κατανάλωσε τόσες περισσότερες πιθανότητες έχει να ζήσει.\nΣτις γάτες υπάρχουν ανεπαρκείς ποσότητες ορισμένων ηπατικών ενζύμων (γλυκουρονυλικών μεταφορέων) που χρησιμοποιούνται για να εξουδετερώνονται και να αποβάλλονται τα φάρμακα. Σαν αποτέλεσμα τα φάρμακα κυκλοφορούν περισσότερο χρόνο μέσα στην γάτα. Αν δεν έχει προσαρμοστεί από γιατρό κατάλληλα η δόση και η συχνότητα χορήγησης ενός φαρμάκου προκύπτει δηλητηρίαση με χαρακτηριστικό παράδειγμα την ασπιρίνη.\nΠως θα καταλάβω ότι η γάτα μου έφαγε ασπιρίνη;\nΗ ανορεξία, η ταχύπνοια ο εμετός και ο…πυρετός παρουσιάζονται σαν προπομποί. Μετά υπάρχει κίνδυνος εμφάνισης σπασμών, δύσπνοιας και αιμορραγίας (με κίνδυνο διάτρησης) στο στομάχι και έντερο. Η ηπατίτιδα που ακολουθεί συνοδεύεται από κίτρινους βλεννογόνους και δέρμα (ίκτερο). Μέσα σε λίγες μέρες έρχεται η κατάληξη: μυϊκή αδυναμία, κώμα, θάνατος.\nΟ γιατρός μετά την πλήρη γενική φυσική εξέταση θα σχεδιάσει τις διαγνωστικές και θεραπευτικές πορείες που θα ακολουθηθούν και θα σταματήσει άμεσα την (τυχόν συνεχιζόμενη για ιατρικούς λόγους) χορήγηση ασπιρίνης.\n37 χρήστες είναι συνδεδεμένοι αυτήν την στιγμή:: 3 μέλη, 0 μη ορατοί και 34 επισκέπτες :: 1 μηχανή αναζήτησης


zoornalistas: Όταν έκλαψε ο Κωστόπουλος (μου θες και ψώνια, ανεμβολίαστε…)\nΌταν έκλαψε ο Κωστόπουλος (μου θες και ψώνια, ανεμβολίαστε…)\nΕίμαι σπίτι, ξύνω πατσές, παίζω με τους γάτους, μπαίνω στα ίντερνετς να χαζέψω Αντετοκούνμπο, τα γνωστά. Κι εκεί που η ευδαιμονία ξεχειλίζει από μέσα μου, ντριν ντριν το τηλέφωνο το κινητό.. Κοιτάω, τι να δω; Πέτρος Κωστόπουλος!\n«Ω γαμώτι», αναρωτιέμαι, «τι με ψάχνει τώρα; Δεν πιστεύω να θέλει να του γράψω ότι κυκλοφόρησε καινούριο τεύχος το Nitro…»\nΤέλος πάντων τι να κάνω, παλιές γνωριμίες βλέπετε, έχουμε πιεί κι ένα μπαρόλο παρέα, το σηκώνω.\n- Γειά σου Χρήστο, μου λέει ο Πετράν.\n- Γειά σου κι εσένα, του απαντάω.\n- Σε θέλω για κάτι πολύ σοβαρό, μου λέει, και σκέφτομαι εγώ να τη μου ‘ρχεται η κεραμίδα.\n- Έλα πες, του ξαναπαντάω.\n- Χρήστο δεν είναι αστείο, δώσε προσοχή. Με ξέρεις εμένα τώρα, ξέρεις για ποιο πράγμα πάλευα στη ζωή μου όλη. Μια φιλοδοξία είχα κι εγώ, να ξεβλαχέψω τους Έλληνες και τις Ελληνίδες…\n- Ε, τα κατάφερες, του λέω, τι άλλο θες;\n- Ναι, αλλά όσα έχτισα με πόνο και κόπο, έρχεται τώρα η κυβέρνηση να τα γκρεμίσει, μου λέει.\n- Γκαντάμιτ, του απαντάω, τι είναι πάλι αυτό;\n- Μπες γκουγκλάκι και κάνε ένα ψάξιμο Πέτσα, Αδωνι, εκκλησίες και εμβόλιο, μου λέει. Και ξαναμιλάμε.\n«Δουλειά δεν είχαμε, δουλειά βρήκαμε», σκέπτομαι εγώ, αλλά τι να κάνεις, το ρεπορτάζ πάνω απ’ όλα. Γκουγκλάρω λοιπόν και πέφτω πρώτα πάνω σε δήλωση Άδωνι. Λέξη προς λέξη:\n«Είναι δυνατόν να λέμε στα σοβαρά ότι εξομοιώνουμε την ανάγκη του πιστού για την θρησκευτική λατρεία, με το να πάει κόψει τα νύχια της μία κυρία ή να φτιάξει τα μαλλιά της ή να αγοράσω εγώ ένα παντελόνι; Η αξία της θρησκευτικής λατρείας και της ασκήσεως της λατρείας για τον πιστό, έχει την ίδια αξία στην Ελλάδα με το να κάνω ψώνια;»\nΚι από κοντά ανακαλύπτω και τις δηλώσεις του Πέτσα. Με δικά του λόγια:\n«Το να πάει κάποιος στο σούπερ μάρκετ για να αγοράσει τρόφιμα ή στην εκκλησία για να τελέσει αυτό που σχετίζεται με την πίστη του, είναι αναγκαίο και δεν είναι το ίδιο με την πρόσβαση σε ένα κατάστημα για να αγοράσει ρούχα».\nTα διαβάζω, αναστατώνομαι, ιντριγκάρομαι, φουρτουνιάζω κι αμέσως παίρνω τηλέφωνο τον Κωστό.\n- Έλα, του λέω, τα είδα.\n- Μα είναι να μην τα παίρνω κρανίο, μου λέει. Είναι να μην βγάζω καντήλες και να μη μου κατσαρώνει η τρίχα; Τρεις δεκαετίες μου ‘φυγε η μαγκιά να μάθω στα γίδια πώς να ψωνίζουν, πώς να φτιάχνουν νύχι, πώς να σενιάρουν μαλλί κι έρχονται τώρα αυτοί οι αχαρακτήριστοι τύποι, αυτοί οι απίθανοι, που η ζωή τους όλη είναι ένα μπρέκφαστ δικό μου στη Μύκονο, και θέλουν να μου γκρεμίσουν το λέγκασυ; Την κληρονομιά μου ρε, ό,τι πάσχιζα τόσα χρόνια ν’ αφήσω πίσω μου. Να πηγαίνει ο κοσμάκης για σόπινγκ μέσα στην αισιοδοξία και στη χαρά, όχι να καντιφλιάζεται…\n- Έχεις ένα δίκιο, του λέω.\n- Μόνο ένα δίκιο, μου λέει, όλα τα δίκια του κόσμου.\n- Ναι, αλλά που να το βρεις, του απαντάω.\n- Δε βγάζεις άκρη με δαύτους, μου λέει. Είναι σα να πέρασε το ξεβλάχεμα και να μην τους ακούμπησε. Μόνο εκκλησία, ψαλμωδία και πρόσχωμεν.\n- Ναι, αλλά είναι τρέντι τα άμφια του λέω. Άμα δεις τους μητροπολίτες, σαν παγώνια μοιάζουν.\n- Ξανθάκη, μου λέει, έχω πέσει χαμηλά αλήθεια είναι. Αλλά να μου δίνουν μαθήματα οι παπάδες, ε όχι. Υπάρχει και ένα όριο. Καλύτερα να μην ξαναδώ ποτέ την Ψαρού, παρά να κάνω στάιλινγκ στην Ιερά Σύνοδο.\nΚαι μου το ‘κλεισε, στη μούρη!\n- το κείμενο του Χρ. Ξανθάκη είναι από το newpost (04.11.2021)


Μήνυμα Τσίπρα κατά ομοφοβίας: Η διαφορετικότητα δεν είναι απειλή - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Μήνυμα Τσίπρα κατά ομοφοβίας: Η διαφορετικότητα δεν είναι απειλή\nΜήνυμα Τσίπρα κατά ομοφοβίας: Η διαφορετικότητα δεν είναι απειλή\nΜήνυμα για την παγκόσμια ημέρα κατά της ομοφοβίας, της αμφιφοβίας και της τρανσφοβίας στέλνει ο πρωθυπουργός Αλέξης Τσίπρας, τονίζοντας ότι η αξιοπρέπεια και η υπερηφάνεια θα νικούν πάντα το φόβο και την οπισθοδρόμηση.\n«Η διαφορετικότητα δεν είναι απειλή. Είναι πλούτος για τις κοινωνίες. Θέλουμε να ζήσουμε μαζί χωρίς τις διακρίσεις, το φόβο και το μίσος. Αυτή τη μέρα δεν ξεχνάμε το Ζακ και όλα τα άλλα θύματα του μίσους» σημειώνει ο πρωθυπουργός.\n«Δεν θα αφήσουμε την κοινωνία να δηλητηριάζεται. Δεν θα κλείσουμε τα μάτια μπροστά στην απειλή. Η απάντησή μας είναι η διεκδίκηση, οι αγώνες. Στο δρόμο γράφεται η ιστορία των αγώνων για την ισότητα και τη διεύρυνση των δικαιωμάτων. Και οι αγώνες νικούν, γιατί η αξιοπρέπεια και η υπερηφάνεια θα νικούν πάντα το φόβο και την οπισθοδρόμηση» υπογραμμίζει ο Αλέξη Τσίπρας στο μήνυμά του.\n— Alexis Tsipras (@atsipras) May 17, 2019\nΠροηγούμενο άρθροΟι δικηγόροι απαντούν και εκθέτουν τον Λ. Αυγενάκη της ΝΔ: Εκτός πραγματικότητας τα περί «νοθείας»\nΕπόμενο άρθροΔύο νεκροί σε τροχαίο στο Κορωπί\nΗχηρό ¨ράπισμα» στη κυβέρνηση από την Επιστημονική Υπηρεσία ης Βουλής-Αμφισβητεί βασικές διατάξεις του αντεργατικού νομοσχεδίου